ISU NIKAH DI THAILAND - ADIRA & DATIN RED MOHON HENTIKAN TANGGAPAN BURUK PADA SUAMI

"Saya sedar sebagai isteri kedua, perlu banyak pengorbanan. Malah, suami boleh meluangkan lebih banyak masa bersama isteri pertama disebabkan mereka mempunyai anak-anak yang masih kecil serta perlu diberi perhatian," ujar Adira membuka mulut buat sesekian kalinya mengenai isu perkahwinannya dengan Datuk Seri Adnan Abu, 37.

Menurut Adira atau nama sebenarnya Adira Suhaimi, 25, dia mahu semua pihak menghentikan spekulasi dan tanggapan negatif terhadap dia dan suaminya biarpun dirinya berkongsi suami dan melangsungkan pernikahan di Songkhla, Thailand, tiga minggu lalu.

"Saya harap selepas ini tiada lagi spekulasi baharu yang timbul dan keterbukaan berkongsi status diri sekarang diharap dapat menghentikan semua persoalan dan tanggapan negatif terhadap saya," katanya ketika ditemui media di Kompleks Sukan Likas, Kota Kinabalu, Sabah kelmarin.

Tambah penyanyi itu, suaminya tidak pernah mengehadkan aktiviti seni malah sering memberi sokongan sepenuhnya. Manakala perancangan menimang cahaya mata pula dia akan terima jika ada rezeki dalam masa terdekat.

"Saya tidak mahu terus terpalit dengan kisah sensasi dan kontroversi, sebaliknya saya mahu lebih fokus kepada perancangan dunia seni sepanjang tahun baharu 2016," ujarnya dipetik sebagai berkata melalui BH.

Sementara itu, isteri pertama Adnan yang hanya mahu dikenali sebagai Datin Red melalui laman IGnya menjelaskan tiada masalah antara dia dan suaminya. Malah rumah tangganya juga baik-baik sahaja dan meminta masyarakat tidak marah atau menghina suaminya.

"Ini suami saya, buruk baik dia tetap suami saya. Saya berharap semua janganlah marah dan menghina suami saya, kerana apa yang berlaku hanya kami bertiga yang tahu dan semua telah di tentukan oleh Nya," terang Datin Red.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"INGATAN MAKIN PULIH.. SYUKUR, DIA SUDAH BOLEH MENGESOT..." - ANAK ZULKIFLI ZAIN

Pelakon veteran, Datuk Zulkifli Zain, 76, dibenarkan keluar hospital, sejak minggu lalu, selepas keadaan kesihatan semakin stabil. Sebelum ini, pelakon filem 'Permintaan Terakhir' dan 'Tiada Esok Bagimu' itu berada dalam keadaan kritikal apabila disahkan mengalami pendarahan dalam otak. Awalnya, beliau dikejarkan ke Hospital UiTM Sungai Buloh akibat jangkitan kuman dalam darah dan masalah buah pinggang pada 7 Mac lalu.

Pada 15 Mac lalu, keadaan kesihatan bekas Presiden Persatuan Kebajikan Artis Veteran Malaysia (PKAVM) itu dilaporkan merosot hingga kurang memberikan respon dan ada ketika, berada dalam keadaan tidak sedarkan diri. Sebelum ini, doktor memaklumkan pendarahan dalam otaknya tidak merebak dan masih ada harapan sembuh.

Anaknya, Norzaza Zulkifli berkata, bapanya dibenarkan keluar hospital pada 19 Mac lalu: "Alhamdulillah, keadaan Papa semakin baik apabila pulang ke rumah. Hari pertama, Papa kelihatan bertenaga, tidak sama ketika berada di hospital.

"Ketika kritikal, suara pun kita kurang dengar. Sekarang suara sudah jelas, mampu menjerit nama anak-anak seperti biasa. Bagaimanapun, Papa kurang berselera makan. Dia hanya menjamah sedikit makanan," jelasnya.

Klik untuk gambar besar

Zaza berkata, ingatan bapanya juga semakin okay: "Ingatan makin pulih, tidak seperti sebelum ini, bercakap sendiri dan tak kenal orang. Cuma, Papa tak ingat banyak kejadian yang berlaku di hospital. Mungkin waktu itu, ingatannya terganggu disebabkan ada pendarahan dalam otak.

"Secara keseluruhannya, Alhamdulillah. Papa sudah melakukan rutinnya ketika berada di rumah. Selalunya, Papa akan menggerakkan punggung dan kaki perlahan-lahan hingga di hujung katil, sebelum diangkat atas kerusi roda.

"Awalnya, Papa seperti lupa, tetapi saya mengingatkannya. Syukur, dia sudah boleh mengesot hingga hujung katil tanpa perlu dipegang belakang," katanya akan menjalani pemeriksaan pada April depan.

www.myartis.com / Sumber & foto: Berita Harian & Instagram Norzizi Zulkifli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


‘MUKA CARI MAKAN’ DISELAR LAWAK KE LAUT?

Jika sebelum ini, kumpulan ‘Kami Tuan Rumah’ berjaya mengekalkan kedudukan di carta utama kumpulan A, pola serupa juga boleh dilihat di dalam kumpulan B apabila kumpulan ‘Muka Cari Makan’ sekali lagi mengungguli carta liga.

Corak kemenangan dan pemarkahan sekali lagi mencetuskan kontroversi apabila dilihat kedua-dua kumpulan ini memiliki kelebihan mata bersandarkan undian SMS berbanding pertimbangan markah yang diberikan juri profesional.

Ternyata pelbagai faktor harus di ambil kira kerana lawak merupakan sesuatu yang subjektif dan setiap peserta memiliki kualiti dan peminat masing-masing.

Disebalik pesona peserta ‘senior’, Uncle Jo, 52 tahun yang seringkali membuat para penonton tercuit hati dengan gelagatnya, beliau tetap menerima kritikan daripada juri. Antara punca teguran tersebut adalah kegagalan memahami situasi sketsa yang diberikan hingga disifatkan lawak ke laut.

Memberi pandangan telus, Ellie Suriati selaku juri undangan malam itu berharap Uncle Jo menerima pandangannya secara positif bagi mempertingkatkan lagi mutu persembahan kumpulan itu yang turut dianggotai Naz Rahman dan Pian (Kepoh). Selain Ellie, Cat Farish turut menyertai barisan panel juri menggantikan Erma Fatima buat seketika di samping juri tetap Khir Rahman.

Khir Rahman juga pernah memberikan ulasan hangat dalam persembahan episod empat sebelum ini. “Walaupun rancangan ini bertujuan untuk menghiburkan tetapi para peserta harus ambil serius apabila sudah berada di gelanggang. Ini merupakan persembahan mereka yang kedua sepatutnya lebih fokus dan bertenaga. Malah orang awam dan artis pun tidak dilihat berbeza,” komen Khir.

Minggu ini Khir menyatakan bahawa kumpulan yang mempunya gandingan yang baik adalah ‘Melodrama’ (Zulin Aziz, Izu Kepoh dan Ain) dan ‘Ohsem’ (One Sofazr, Ammar Titan dan Danial Hasif). Walaubagaimanapun, Khir tetap mengakui bahawa Uncle Jo dari kumpulan ‘Muka Cari Makan’ memang mempunyai personaliti yang mudah disukai.

Kumpulan tercorot malam itu adalah kumpulan ‘Boomerang’ yang diwakili Leez Rosli, Zack Ooooo, dan Arfan. Namun Leez berjaya membuktikan keberanian dalam bidang kepakarannya iaitu nyanyian menerusi permainan Karaoke Uncle Spa. Permainan itu memerlukannya untuk merendam kaki di bekas berisi katak, belut dan usus lembu ditaburi cacing sambil menyanyi ternyata mendapat pujian juri. Antara sketsa lain yang harus dijayakan kumpulan B pada malam itu adalah sketsa mendahi, bilik soal siasat, ‘pentiru’ besar dan sketsa ayat awal dan akhir.

Minggu hadapan bakal memberikan peluang untuk kumpulan A membuktikan keupayaan mereka kerana Liga Lawak Superstar musim 2 bakal memulakan sesi penyingkiran untuk persediaan pusingan separuh akhir.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


NETIZEN NAMPAK SEOLAH 'BABY BUMP' - AMEERA KHAN TAMPIL NAFI

Personaliti media sosial dan juga adik kepada Noor Neelofa, Ameera Khan atau lebih dikenali sebagai Little Miss Khan baru-baru ini ada memuat naik sekeping gambar dirinya sedang mempromosikan pakaian yang dipakainya iaitu berona hijau di laman Instagram miliknya.

Bagaimanapun, foto tersebut telah menarik perhatian netizen yang mendakwa perut Ameera kelihatan seperti 'baby bump': "I can see your pretty cute bump," tulis seorang netizen di ruangan komen. - "Baby bump, congratzz," tulis seorang lagi netizen.

Di ruangan komen tersebut, secara umum Ameera memberitahu bahawa dia tidak hamil: "I am not pregnant," tulis Ameera.

Sudah tentulah ramai peminat Ameera turut menyokong kenyataannya itu: "Baby bump baby bump. Tengok perut korang tu flat macam papan ke? Perut sendiripun berlapis," balas seorang wargamaya.

Klik untuk gambar besar

"Tak boleh ke ada nampak bump? Omg, semua orang kena ada perfect body ke?" tulis seorang lagi wargamaya mempertahankan Ameera. - "That's lemak bump hahaha not baby bump," tambah seorang lagi wargamaya.

Komen-komen yang menyokong Ameera menyebabkan netizen asal yang meninggalkan komen mengenai baby bump tersebut membuat permohonan maaf.

"I'm sorry my word buat orang salah faham. Saya tak terfikir pun adik Neelofa ni mengandung dan saya pun tak tahu adik Neelofa ni dah berkahwin atau belum. Jangan salah faham semua. I'm also have prety cute bump too," tulis netizen tersebut memohon maaf.

Pada awal tahun ini pernah ada khabar angin yang mengatakan Ameera telah berkahwin tanpa pengetahuan sesiapa apabila menghilangkan diri selama 8 bulan.

www.myartis.com / Sumber & foto: Astro Gempak & Instagram Ameera Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEWARGANEGARAAN MALAYSIA - LOCA B TERKILAN ANAK MASIH BELUM PEROLEH

"Benda ni dah tertangguh dua tahun kerana PKP dan apabila lepas berusia 7 tahun nanti hampir mustahil untuk dia mendapatkan kerakyatan. Yusuf akan berusia 6 tahun pada tahun hadapan dan saya risau dengan masa depan dia di negara ini. Saya cuma mahu dia bersama dengan saya, ia tidak sepatutnya sesukar ini untuk anak saya tinggal dengan saya di negara ini.

"Tak kisah dengan siapa saya berkahwin atau dengan siapa saya bersama. Kalau lelaki boleh direct kenapa wanita tidak boleh? Kita tinggal di negara yang kerajaannya mendiskriminasi wanita. Kerajaan okey untuk menerima rayuan, untuk menidakkan hak saya sebagai wanita di negara saya.

"Apa yang dia boleh buat kalau dia ada dua kewarganegaraan pun sekarang sebab dia ada hak untuk memilih apabila sudah dewasa kelak," demikian luah penyanyi rap Loca B yang rasa terkilan apabila usaha untuk mendapatkan kewarganegaraan Malaysia buat anaknya hasil perkahwinan terdahulu, Yusuf tidak berhasil.

Klik untuk gambar besar

Berkongsi luahan tersebut menerusi laman Instagram, Loca atau nama sebenarnya Nabila Hani Azali berkata, dia sudah berkali-kali turun naik mahkamah namun usahanya gagal. Dalam pada itu, Loca merasakan didiskriminasi apatah lagi sukar untuk mendapatkan hak kerakyatan anaknya. Ujarnya lagi, anaknya sepatutnya mendapat kerakyatan sebaik sahaja dilahirkan.

Melihat pada perkongsian itu, Loca turut memaklumkan visa Yusuf akan luput susulan pejabat imigresen yang tidak dibenarkan sebarang temujanji susulan pandemik. Ujarnya, Loca perlu mendapatkan surat hak penjagaan anak di mahkamah bagi membolehkan pembaharuan visa, namun tarikh perbicaraan di mahakamah telah dipindahkan dari Jun ke bukan Disember.

Difahamkan, Yusuf Alexender kini berusia 5 tahun dan merupakan anak hasil daripada perkahwinan terdahulu Loca B bersama bekas suaminya yang bukan merupakan warganegara Malaysia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM WARNA RAMBUT: "KITA JAGA SOLAT MASING-MASING YE" - QUE HAIDAR

Pelakon Que Haidar yang susah nak tengok muncul di kaca televisyen sejak mendirikan rumah tangga dan dikurniakan dua cahaya mata perempuan itu baru-baru ini telah tampil dengan imej barunya.

Bagaimanapun, gambar yang menunjukan imej barunya yang dimuatnaik menerusi laman Instagram itu telah mendapatkan kecaman gara-gara mewarnakan rambut dengan warna blonde.

Gambar ini mendapat pelbagai respon daripada netizen. Macam biasa lah, ada yang menyokong tak kurang juga yang memberikan nasihat.

Klik untuk gambar besar

Melalui kapsyen, Que memberitahu bahawa anak-anak perempuan itu yang menyuruhnya menukar imej.

Que Haidar yang sebelum ini sering berkongsi gambar kedua-dua anak perempuannya yang comel ialah Ratu dan Cleopatra telah membalas komen pengikutnya itu.

"Thank you sangat-sangat kepada semua yang prihatin.. saya akan doakan yang baik-baik untuk anda semua Insyaallah, harap semua juga dapat doakan yang baik-baik untuk saya dan family.. saya ada baca ada yang doakan saya satu family mati dilanggar lori.. hrmm kita semua manusia biasa..," tulis Que di IGnya.

Sumber: Oh Bulan

Foto: Que Haidar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SOAL ZURIAT - ALYAH TAK PUTUS ASA BERDOA

Selepas lima tahun mendirikan rumah tangga dengan pengarah muzik, Datuk Ramli MS, Penyanyi Datin Alyah mengakui yang dia tidak pernah berputus asa untuk terus berdoa agar memiliki zuriat sendiri.

Dalam masa sama, Alyah tidak menafikan mereka teringin untuk menimang cahaya mata seperti pasangan suami isteri lain.

"Alhamdulillah, rumah tangga kami bahagia dan semuanya berjalan lancar. Saya tidak pernah putus berdoa kepada Allah agar dikurniakan zuriat sendiri dan saya percaya Allah adalah perancang terbaik. Mungkin belum rezeki kami lagi," katanya.

Klik untuk gambar besar

Tambah Alyah, dia dan suami sering ditawarkan anak angkat namun enggan menerimanya kerana khuatir sekiranya gagal menjaga kebajikan mereka dengan baik.

"Ramai yang ingin berikan kami anak angkat tetapi saya mahu ada anak daripada darah daging sendiri. Dua anak angkat saya juga sudah besar dan tinggal di asrama.

"Saya tidak mahu menerima anak angkat buat masa sekarang kerana jadual kami sangat sibuk. Risau mereka terabai," katanya yang bakal muncul dengan single terbaharu 'Jutaan Purnama' ciptaan Hael Husaini untuk runut bunyi drama bersiri Red Velvet.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


14 GAMBAR - SEKITAR PERKAHWINAN HETTY SARLENE & DANI AAQIL

Pelakon dan penyanyi, Hetty Sarlene Abdul Hamid, 32, dan Daniel Oakes atau nama Islamnya, Dani Aaqil, 32, telah selamat disatukan sebagai pasangan suami isteri sekitar jam 12.55 tengah hari semalam dalam satu majlis yang diadakan secara sederhana tetapi meriah bertempat Royal Palm @ Clarke Quay, Singapura.

Hetty Sarlene yang pernah popular dengan lagu Sangsi Asmara dan Demi Cinta Kita, kelihatan anggun mengenakan busana berona putih, manakala pasangannya yang berasal dari London segak memakai baju Melayu cekak musang warna sedondon.

Akad nikah disempurnakan Kadi Salim Jasman yang berwalikan bapa Hetty Sarlene, Abdul Hamid Hassan.

Pada majlis tersebut, Dani Aaqil telah menyerahkan mas kahwin SD$100 (RM300) diiringi lima dulang hantaran dan pihak Hetty Sarlene turut membalasnya dengan lima dulang hantaran. Jumlah wang hantaran yang diterima Hetty Sarlene sebanyak GBPSTG10,000 pound (RM53,500).

"Kami hanya menjemput ahli keluarga, rakan rapat dan wakil media kerana kami inginkan majlis yang intim," ujar Hetty Sarlene yang mengenali suaminya sejak dua tahun lalu.

Kemeriahan majlis pernikahan itu terserlah serta berseri dengan pemilihan konsep taman dan bunga, dan majlis resepsi serta persandingan turut diadakan di lokasi sama.

Majlis turut diserikan dengan kehadiran Pengarah dan Penerbit Filem, Datuk Yusof Haslam dan isteri, Datin Fatimah Ismail.

Difahamkan, majlis resepsi sebelah pihak lelaki dijangka diadakan di London pada akhir tahun ini.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PEMBEDAHAN ANAK PAGI INI - LAN SOLO MOHON DOA

"Doakan anak saya, Nur Amna Quxandra atau BabyXandra. InsyaAllah pembedahan akan dilakukan pada jam 8 pagi esok (hari ini - 31.5.18). Moga dipermudahkan segala.. Aaamiiinnn.

"Ini merupakan satu pengalaman baru bagi kami sekeluarga. Doakan kami kuat jugak ya," tulis penyanyi Lan Solo yang memohon peminat agar mendoakan pembedahan anak keempatnya, Nur Amna Quxandra yang mengalami cleft lip atau sumbing di bibir akan dipermudahkan.

Menerusi entri di Instagram (IG), Lan mengakui ini merupakan pengalaman baru dalam hidupnya dan berharap pembedahan yang akan dilakukan ini berjalan dengan lancar.

Klik untuk gambar besar

Rata-rata peminat Lan mendoakan semoga segalanya akan berjalan lancar dan proses pembedahan akan dipermudahkan.

Untuk makluman, isteri Lan, Nur Sheila Hassim melahirkan bayi keempat mereka pada 24 Februari lalu di Pusat Perubatan Rampai Puteri, Kuala Lumpur.

Selain Quxandra, Lan dan Sheila yang berkahwin pada 6 Disember 2009 itu dikurniakan tiga orang cahaya mata lain iaitu Nur Amna Qaleesya, 6, Nur Amna Qeesyara, 4 dan Muhammad Akid Qassyaff, 3.

www.myartis.com / Sumber: Astro Gempak & Lan Solo IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IG HAMPIR DIGODAM: "DAH BOSAN DENGAN LIFE SENDIRI... BUSUK HATI!!" - ELVINA

Menerusi Instagram Stories, pelakon Elvina Mohamad berkongsi dirinya telah menerima email daripada pihak Instagram (IG) untuk menetapkan semula kata laluannya.

Mendedahkan akaun Instagram (IG)nya itu hampir digodam, ibu kepada seorang cahaya mata itu meluahkan rasa marah dengan mengatakan individu tersebut mempunyai perasaan busuk hati.

"Siapa ni ek? Dah bosan dengan life sendiri ke sampai nak hack IG orang! Busuk hati!!" tulis Elvina yang mengalami nasib yang sama dengan bekas personaliti televisyen Azrinaz Mazhar.

Klik untuk gambar besar

www.myartis.com / Sumber & foto: Astro Gempak & Instagram Elvina Mohamad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


31 GAMBAR - SUASANA MAJLIS RESEPSI ELEENA SUI & SUAMI

Pada 5 Februari lalu, majlis resepsi pelakon yang membawa watak Aleeya dalam drama 'Sayang Papa Saya Tak?', Eleena Sui, 25, dan pasangannya, Ahmad Faisya Mohd Bustaman, 31, telah diadakan.

Majlis resepsi Eleena dan suaminya telah dihadiri ahli keluarga, saudara-mara, teman rapat serta rakan-rakan artis.

Klik untuk gambar besar

Difahamkan, pasangan ini sekali lagi bakal diraikan dalam majlis bertandang yang diadakan di sebuah hotel di Putrajaya pada 18 Februari ini.

Gambar-gambar sekitar resepsi ini telah dirakamkan oleh jurugambar rasmi mereka iaitu Project XCS.

Selamat pengantin baru kami ucapkan dan semoga perkahwinan ini kekal hingga ke akhir hayat.

Foto: Eleea Sui IG & @projectxcs

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SAYA MAHU AMBIL BAJU - RAZAK AHMAD

"saya hanya mahu mengambil baju," jelas Razak Ahmad dalam keterangannya kepada Mahkamah Rendah Syariah, Petaling jaya, Selangor terhadap tuduhan berkhalwat yang dikenakan semalam.

Tambah pelakon dan penyanyi itu, kehadirannya di rumah seorang ahli perniagaan berstatus isteri orang pada malam mereka ditangkap berkhalwat hanya disebabkan baju tersebut ditaja oleh wanita itu untuk satu program televisyen.

Razak, 44, yang sinonim dengan watak orang alim dalam drama televisyen itu menambah, wanita tersebut, Selamah Sahudin, 45, sering menaja baju berunsurkan keislaman seperti baju Melayu, jubah dan kurta yang dipakainya dalam sesuatu program seni.

"Pada masa itu saya dipanggil untuk terlibat dalam siaran langsung di RTM yang sedang membuat percubaan untuk disenaraikan dalam Buku Rekod Malaysia kerana bersiaran selama 60 jam tanpa henti.

"Saya dijemput untuk mengisi slot secara langsung pada pukul 4 hingga 5 pagi dan disuruh untuk bercerita bagaimana seorang yang bergelar Qari boleh menyanyikan lagu-lagu asli dan berlakon," kata Razak atau nama sebenarnya Abdul Razak Ahmad dipetik sebagai berkata.

"Mengikut perancangan asal, saya akan membaca ayat-ayat suci Al-Quran dan menyanyikan lagu Ahmad Jais di dalam program tersebut dan saya perlu ke RTM pada pukul 2 atau 3 pagi untuk menjalani latihan.

"Ini adalah kali pertama saya berkunjung ke rumah itu yang saya anggap sebagai tempat stor menyimpan pakaian memandangkan pada hari lain, baju-baju akan diambil dari sebuah kedai milik Selamah pada waktu siang," ujarnya.

"Dia berpakaian biasa, menutup aurat iaitu bertudung. Saya tidak pernah melihat dia tanpa tudung. Tapi saya tidak beberapa ingat pakaian yang dipakai kerana saya tidak perhatikan, cuma pakaian itu senonoh," kata pelakon drama “Geng Surau” itu ketika diminta menceritakan peristiwa yang berlaku. Alasannya lagi, pintu jeriji dan pintu utama rumah terpaksa di tutup kerana dua unit yang terletak berhampiran rumah tersebut dijadikan sebagai asrama pekerja-pekerja asing.

"Saya mencuba tiga pasang baju di dalam bilik utama rumah tersebut sebelum memperagakannya kepada Selamah yang berada di ruang tamu bagi memastikan baju tersebut benar-benar selesa.

"Malah, saya juga membuat aksi seperti sedang mengaji lengkap dengan Al-Quran dan rehal yang dibawa sebagai persediaan untuk ke RTM.

"Selepas mencuba, saya kemudiannya kembali ke dalam bilik untuk membuka baju tersebut yang digantung untuk mengeringkan peluh sebelum digosok semula oleh Selamah.

"Saya pula berada di birai katil kerana mahu mengeringkan peluh. saya hanya bersinglet dan berseluar pada masa itu," katanya.

Bagaimanapun, kata Razak, dia mendengar pintu jeriji digoncangkan dan diberitahu oleh Selamah bahawa suaminya datang ke premis tersebut.

"Saya hanya duduk di dalam bilik. Saya beranggapan yang datang itu suaminya kerana mereka membahasakan diri sebagai mama dan papa. Saya mendengar suami Selamah menjerit menyuruh saya keluar dan mendapati ada anggota polis bersamanya.

"Saya kemudiannya menyerahkan kad pengenalan dan telefon bimbit kepada anggota polis tersebut yang menurutnya 'mengikut' arahan daripada suami Selamah untuk meminta barang-barang tersebut.

"Saya diminta untuk ke Balai Polis Seri Kembangan bersama dua anggota polis untuk diambil keterangan dan diarahkan supaya hadir di Pejabat Jabatan Agama Islam Selangor (JAIS) di Shah Alam, Selangor untuk berjumpa dengan pegawai penyiasat.

"Saya terlepas program RTM pada hari tersebut dan hanya dibenarkan balik selepas seorang rakan datang untuk menjamin saya," kata Razak sambil mengalirkan air mata.

Razak didakwa berkhalwat dengan Selamah pada pukul 2.15 pagi, 1 April 2006 di sebuah rumah di Apartmen Blok A, Taman Serdang Perdana, Selangor.

Dia didakwa mengikut Seksyen 29 (1)(a) Enakmen Jenayah Syariah Selangor 1995 yang membawa hukuman denda maksimum RM3,000 atau penjara sehingga dua tahun, atau kedua-duanya, jika sabit kesalahan.

Sementara itu pada 14 September 2006, Selamah yang mengusahakan perniagaan butik, mengaku bersalah dan didenda RM2,850 atau penjara tujuh bulan, jika gagal membayar denda itu. Prosiding yang dikendalikan oleh Pegawai Pendakwa JAIS, Shafezan Rusli di hadapan Hakim Syarie Wan Mahyuddin Wan Muhammad bersambung pada 6 Oktober 2011.


TAK DUDUKI SPM - ISMAIL IZZANI NAFI BELAKANGKAN PENDIDIKAN

"Ibu dan keluarga menyokong keputusan saya, namun itu bukan bermakna, pelajaran tidak penting untuk masa depan. Sekiranya nanti saya mahu menyambung pengajian, saya akan mengambil ujian khas sebelum memasuki pusat pengajian tinggi.

"Saya tahu ramai yang mengecam apabila tidak menduduki SPM, tetapi saya tahu apa yang dibuat," kata penyanyi Ismail Izzani mengenai keputusannya untuk tidak mengambil peperiksaan yang sedang berlangsung sehingga 13 Disember ini.

Penyanyi lagu 'Demi Kita' itu menegaskan, keputusannya untuk tidak menduduki peperiksaan Sijil Pelajaran Malaysia (SPM) bukan bermaksud dia membelakangkan pendidikan.

Ismail, 18, sebaliknya berkata, keputusan itu dibuat selepas perbincangan teliti bersama keluarganya, selain berdepan masalah tonsil yang dihidapinya sejak tahun lalu.

Klik untuk gambar besar

Sementara itu, Ismail turut memaklumkan, masalah tonsil yang dihadapinya juga semakin serius apabila hampir setiap bulan dia jatuh sakit hingga mengganggu jadual seninya.

"Saya tidak boleh bertangguh lagi, mahu atau tidak saya perlu menjalani pembedahan awal tahun depan. Memang saya takut risiko pembedahan itu mungkin memberi kesan kepada suara.

"Selepas dibedah, saya perlu berehat seketika untuk memastikan diri benar-benar sembuh. Saya berdoa semua urusan itu dipermudahkan nanti," tuturnya.

Mengulas mengenai dirinya yang sering dihimpit kontroversi, Ismail berkata, dia kini semakin berhati-hati dalam setiap tindak-tanduk kerana tidak mahu berterusan dikecam netizen.

"Masyarakat kita begitu mudah mengecam dan menjatuhkan hukuman tanpa terlebih dahulu menyelidik perkara sebenar. Saya tahu, saya tidak mampu menutup mulut orang lain, namun apa yang berlaku membuatkan saya lebih berhati-hati.

"Selepas ini, apa juga yang saya lakukan, saya akan tapis dahulu sebelum berkongsi. Risau pula mengundang kecaman netizen lagi walaupun saya sekadar bergurau," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKATA PILIH 'BULU' NAK BERI LAGU - INI JAWAB HAEL HUSAINI

"Mana ada begitu (pilih artis yang ada nama). Tak ada istilah penyanyi 'vass' ke tak. Bagi saya semua sama sahaja. Kalau yang datang itu ada nama, Alhamdulillah. Kalau yang datang tak ada nama pun, saya terima sebab saya sentiasa suka bereksperimen.

"Ada sahaja yang 'vass' tak datang, tapi bila saya ada peluang kerjasama, itu kira ada rezeki," demikian kata penyanyi dan komposer Hael Husaini yang menafikan dakwaan kononnya dia bersikap pilih bulu dalam memberikan lagu ciptaannya kepada mana-mana individu yang datang kepadanya.

Menurut Hael, dia tidak pernah meletakkan sebarang syarat khusus untuk memberikan karyanya kepada penyanyi yang datang kepadanya. Menurut Hael lagi, dia juga sentiasa bersikap telus kepada mana-mana pihak yang mendekatinya untuk mendapatkan lagu. Bahkan, katanya, tidak wujud isu sukar mendapatkan lagu daripadanya yang didakwa sesetengah pihak sebelum ini.dia mengakui memerlukan masa dalam

Klik untuk gambar besar

"Tak susah, cuma otak saya ni lembab sikit. Saya memerlukan masa untuk cipta lagu, kalau boleh saya pentingkan kualiti daripada kuantiti. Saya jarang nak bagi orang tertunggu. Biasanya saya akan terus terang kalau mereka jelaskan bahawa tahun ni saya tak dapat tapi kalau ada lagu saya akan bagi. Biarlah kalau satu single tu orang amanatkan buat lagu, karya itu menjadi yang terbaik buat mereka dan berpuas hati," katanya.

Sebelum ini, Hael pernah menghasilkan lagu Anta Permana buat penyanyi tersohor, Datuk Seri Siti Nurhaliza. Bahkan, rata-rata lagu ciptaannya juga diberikan kepada rakan-rakan seangkatannya dari Akademi Fantasia termasuklah Nabila Razali, Amira Othman dan Indah Ruhaila. Dalam perkembangan lain, kata Hael dia merancang untuk muncul dengan album pada tahun ini.

www.myartis.com / Sumber & foto: Astro Gempak & Instagram Hael Husaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARIFAH SAKINAH: "STOP TELLING WOMEN HOW TO DRESS"

Nama Sharifah Sakinah sejak akhir-akhir ini sering menerima kritikan netizen berhubung penampilannya yang dikata agak seksi dan mencolok mata, malah ada juga yang menasihati pelakon ini mengenai cara pemakaiannya itu. Bagaimanapun, pasti ramai tahu Sakinah tidak mudah melatah dan enggan ambil pusing dengan kata-kata negatif serta kecaman yang dilemparkan terhadap dirinya.

Nampaknya, perkongsian terbaru Sakinah sekali lagi menjadi perhatian netizen apabila pelakon itu memberitahu agar berhenti ajar wanita bagaimana cara untuk berpakaian. Seperti sudah dijangka, kapsyen tersebut mengundang kecaman netizen yang menyindirnya malah turut meminta dia berkata seperti itu dengan Tuhan. Malah ada yang mempersoalkan adalah dia benar-benar seorang Muslim.

Tidak hanya berdiam diri, Sakinah turut mempersoalkan mengapa netizen hanya berani menegurnya di sosial media tetapi tidak berani menegur secara depan-depan atau ketika melihatnya di luar. Namun, ada segelintir pengikut mempertahankan pelakon itu dengan menyifatkan komen kecaman itu adalah kata-kata orang yang cemburu terhadap Sakinah. Tidak kurang juga ada yang meminta supaya unfollow jika tidak suka dengan perkongsian pelakon itu.

Klik untuk gambar besar

www.myartis.com / Sumber & foto: MHETV & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU PELAKON ARASH MOHAMAD DIJEMPUT ILAHI

Takziah diucapkan kepada pelakon Arash Mohamad atas pemergian ibunya, Aminah Shahiri, 84, yang meninggal dunia akibat jangkitan paru-paru di Hospital Kajang, Selangor, pada 12.55 tengah hari, semalam.

Jelas Arash, 54, sejak beberapa tahun kebelakangan ini, ibunya memang berdepan masalah kesihatan dan sempat melawatnya di hospital baru-baru ini.

"Dari awal tahun lalu, ibu terkena angin ahmar dan terlantar sepenuhnya. Kali terakhir saya melawatnya adalah pada 4 Februari lalu," tuturnya.

Dalam pada itu, Arash turut berterima kasih kepada semua yang mendoakan arwah ibunya serta memberi kata-kata positif buatnya selepas kehilangan bonda tercinta.

"Terima kasih kepada semua yang mendoakan arwah mak saya. Insya Allah," katanya.

Sebelum ini, seorang rakan terdekat Arash berkongsi khabar duka mengenai pemergian ibunya itu di media sosial. Arash turut mengulang siar beberapa Instagram Story yang mendoakan arwah ibunya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PILIH JEJAKA LEBIH MUDA - YATT HAMZAH NIKAH 27 FEBRUARI INI

Pelakon dan pengacara, Yatt Hamzah atau nama sebenarnya, Haryati Hamzah, 36, yang menjanda tidak sampai tujuh bulan itu mengesahkan bakal mendirikan rumahtangga buat kali kedua pada 27 Februari ini.

Menurut Yatt, bakal suaminya itu merupakan juruvideo, Mohammad Zulfadhli Khiruddin, 26.

Difahamkan, majlis akad nikah mereka akan diadakan di Masjid Sultan Salahuddin Abdul Aziz Shah, Shah Alam sekitar jam 8 pagi.

Bagi majlis persandingan pula kata Yatt, ia tidak akan diadakan sebaliknya hanya jamuan makan pada tengah hari yang sama, bersempena sambutan ulang tahun hari lahir keenam anak tunggalnya, Suci Hanania Malika.

Dalam pada itu, Yatt menyangkal dakwaan sesetengah pihak yang mengatakan Zulfadhli punca perpisahannya dengan bekas suami, Abdul Mutalib Abdul Shukor.

Untuk makluman, Yatt dan Abdul Mutalib, 36, bernikah pada 29 Mac 2009 dan berpisah pada Ogos tahun lalu.

"Kita tidak tahu jodoh yang akan ditentukan Tuhan. Ia sudah tertulis di Luh Mahfuz. Saya pula berasakan tiada masalah untuk berkahwin lagi kerana edah pun sudah habis. Ini satu rahmat dan rezeki daripada Tuhan.

Yatt dan bakal suaminya, Zulfadhli

"Saya sendiri tidak berniat untuk berselindung, malah berterus terang mengenai hari bahagia ini yang diharap dapat diraikan bersama keluarga dan teman tersayang.

"Saya dan bakal suami sudah lama mengenali, tetapi selama ini sebagai sahabat dan rakan sekerja. Kami cuma rapat selepas saya berpisah dengan bekas suami, serta pemergian bapa saya pada 15 November lalu.

"Talib (Abdul Mutalib) pun mengenalinya ketika kami sama-sama menyertai misi kemanusiaan ke Syria, sekitar Februari tahun lalu. Ingin saya tekankan di sini, beliau bukan punca perceraian saya dengan bekas suami," ujar Yatt dipetik sebagai berkata.

Yatt memaklumkan, beliau turut mengundang bekas suami ke majlis pernikahannya nanti. Malah, katanya, Suci juga menerima bakal suaminya dengan baik.

"Saya harap, Talib akan datang ke majlis hari lahir anak kami. Itu sudah pun memadai. Saat ini, kami masih berkawan baik. Malah, kami lebih serasi sebagai kawan selepas berpisah," katanya.

Ditanya mengenai bakal suaminya yang menjadi model untuk jubah keluarannya sendiri, Yatt memberitahu, ia terjadi secara kebetulan.

"Beliau jadi model bidan terjun sebenarnya. Lagipun beliau memang bertugas sebagai juruvideo untuk jubah itu. Begitupun, berikutan model yang sepatutnya tidak dapat hadir, jadi beliau menggantikan tempat lelaki terbabit. Itulah kisah yang sebenarnya," jelasnya.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


BILA SITI SARAH KONGSI SUKA DUKA SEBELUM JADI PENYANYI

"MasyaAllah, sebak rasa bila jejak balik tempat Sarah dibesarkan dulu. 22 tahun Sarah dibesarkan kat sini. Maybe ada yang tahu dan ada juga yang tak tahu Sarah sebenarnya dibesarkan di Keramat. Ni la cerita suka duka Sarah.

"Ni lah Sekolah, tempat mengaji, tempat main, semua dekat dengan rumah ni. awal-awal jadi artis pon ni lah tempat Sarah tinggal, semuanya bermula dari bawah. Mana ada terus hidup senang, semua kena ada usaha," tulisnya.

Dalam pada itu, penyanyi yang sinonim dengan lagu Semakin ini turut mendedahkan bapanya, Raissuddin Hamzah yang pernah berniaga menjual roti canai di tepi jalan sekitar tahun 1997.

Klik untuk gambar besar

"Sarah ingat lagi zaman Malaysia ada krisis kewangan tahun 1997, walaupun abah Sarah seorang anak seni, abah juga terkena tempiasnya. Takda job langsung, mengarah ataupun berlakon, sampaikan kami dah tak mampu nak bayar kereta.

"Kerana tanggungjawab yg besar hilang rasa malu, abah pergi belajar buat roti canai. Dan roti canai tuuu... #NeverGiveUp #AkuNakKaya," demikian tulis penyanyi dan usahawan Siti Sarah menerusi laman Instagram miliknya.

Dalam entri tersebut, isteri kepada pelawak Shuib Sepahtu itu berkongsi cerita kisah suka duka keluarganya sebelum bergelar penyanyi, suatu ketika dahulu. Sarah turut mengimbau kenangan dan berkongsi foto sekolahnya yang terletak di Keramat, Kuala Lumpur.

Meski kini dilihat sudah semakin berjaya, penyanyi berusia 36 tahun ini memberitahu sesuatu kejayaan itu tidak akan dapat dikecapi tanpa usaha dan semangat untuk berjaya.

Untuk makluman, Sarah telah memulakan karier seni nyanyian selepas menyertai rancangan realiti nyanyian Bintang RTM pada tahun 2001.

www.myartis.com / Sumber & foto: Media Hiburan & Instagram Siti Sarah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR BELLA, ANAK ANGKASAWAN LEPAS CUKUR

Dua keping gambar Sophea Isabella, anak Dr. Sheikh Muszaphar dan Dr. Halina yang sudah dicukur rambutnya. Nampak macam anak lelakipun ada... ha ha..!

"Brought Bella to a salon and decided to shave her head ... Bella was in a shock not knowing what just happened... It was the best thing to do as her hair was just growing too thick," ujar Sheikh Muszaphar dengan nada lucu.

Klik untuk imej besar...


WOW...!!  DIANA DANIELLE.. SEKSINYA...!

Bila melihat gambar ni, pasti ramai datuk-datuk, para VVIP, buaya darat dan lelaki mata keranjang yang cair dengan posing mautnya. Itulah Diana Daniella... artis yang sedang meletup-letup dan menjadi buruan ramai penerbit serta pengarah filem dewasa ini.Usianya yang masih remaja sememangnya menjadi idaman ramai lelaki. Namun, apakah hala tuju Diana selepas ini? Akan terus memakai pakaian begini atau sekadar memenuhi impian majalah yang mahu melariskan jualan?Ikhlasnya... hanya Diana sahaja yang mampu menjawab semua soalan ini. Bak kata pepatah, jangan kerana menang sorak... habis kampung tergadai! Atau dalam erti kata sebenar, kecantikan dan penampilan seseorang itu bukan diukur daripada gaya seksinya... tetapi kecantikan dalamannya yang pandai menjaga maruah!Klik imej untuk gambar besar..!!Photo credit: Mangga online(\__/)(='.'=)(")_(")www.myartis.com 2010


JANNA NICK KENA TEGUR: "KESIAN TENGOK SKIRT TU, MACAM SESAK NAFAS"

Pelakon dan pengacara Janna Nick baru-baru ini telah berkongsikan video memaparkan dirnya memakai jaket sejuk dan dress pendek menampakkan bahagian pehanya di aplikasi TikTok, selepas memuat naik gambar di laman Instagram.

Menerusi video tersebut, Janna sedang melakukan catwalk dengan berlatar belakangkan lagunya yang kini sedang viral berjudul 'Gatal'. Video yang kini mendapat 2 juta tontonan itu mengundang pelbagai reaksi daripada netizen yang menegur pemakaian pelakon itu.

Rata-rata netizen menegur pelakon itu supaya tampil lebih sopan serta meminta untuk menjaga auratnya. Malah, ramai yang mendoakan supaya Janna berubah suatu hari nanti.

Klik untuk gambar besar

Namun, seperti sudah dijangka ada netizen meninggalkan komen sindiran meluahkan rasa kasihan dengan skirt yang dipakainya itu seperti sesak nafas.

Sementara itu, semalam Janna dilihat ada memuat naik gambar dengan kapsyen dimana dia memerlukan kata-kata semangat daripada orang ramai untuknya menurnukan berat berat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUAR RUMAH LEPAS SAMBUTAN - BELLA DEDAH ALIFF TAK BALIK HINGGA KINI

"Aliff sudah sembilan hari tidak pulang ke rumah. Kali terakhir dia di rumah pada 17 Februari lalu ketika saya membuat sambutan hari jadi yang ke-28 untuknya. Dia masih belum pulang ke rumah. Mungkin dia malu atas perbuatannya itu.

"Apatah lagi, bukti video yang ada turut diketahui keluarga saya," demikian kata Bella Astillah yang mendedahkan perkara sebenar dimana dia tidak tahu dimana suaminya, penyanyi dan pelakon Aliff Aziz berada kerana sudah beberapa hari tidak pulang ke rumah selepas dakwaan keluar berhibur di kelab hiburan bersama pelakon Oktovia Manrose.

Menurutnya lagi, dalam pertemuan semalam mereka tidak berjumpa di rumah. Kata Bella lagi, pergaduhan yang tercetus membuatkan Aliff mengambil keputusan untuk keluar dari rumah. Ujarnya lagi, kejutan sambutan hari jadi Aliff yang dirancang bertukar menjadi biasa disebabkan pertelingkahan antara mereka.

"Pada hari itu kami bergaduh disebabkan mesej WhatsApp daripada Via (Oktovia) yang dipadam dalam telefon Aliff. Kalau betul tidak ada apa-apa, kenapa kena buang?. Saya cakap, dalam rumah tangga tidak boleh hidup begini iaitu diselubungi penipuan.

Klik untuk gambar besar

"Saya tidak mahu hidup dalam keadaan tidak sihat. Namun, sambutan hari jadi terpaksa diteruskan sebab segala persiapan sudah dibuat termasuklah jemputan dalam kalangan keluarga saya. Keesokan harinya dia terus keluar rumah hinggalah sekarang," tuturnya.

Dalam pada itu, Bella memberitahu dia menyedari perubahan sikap suaminya selepas selesai pengambaran telefilem yang turut dibintangi oleh Oktavia. Ujar Bella lagi, dia turut menemani Aliff di lokasi pengambaran dan mereka tiada sebarang masalah sejak hari pertama hingga kelima di lokasi.

"Malah, saya juga bertegur sapa dengan Via. Saya jenis yang positif dan tidak mahu fikir bukan-bukan. Biarpun mak menasihati supaya jangan terlalu baik dengan orang. Dalam perjalanan pulang, Aliff sudah menunjukkan perubahan.

"Dia tukar kata laluan telefon. Apabila ditanya, dia tidak mahu berkongsi. Walaupun sebenarnya ketika di sana saya sudah tahu apa yang terjadi antara mereka," ujarnya pemilik nama sebenar Dayang Nabellah Awang Astillah.

Sementara itu, isteri Aliff itu memerlukan masa untuk bertenang sebelum membuat sebarang keputusan berhubung kemelut rumah tangganya bersama penyanyi dan pelakon kelahiran Singapura itu.

"Saya memerlukan masa sebelum memutuskan apa-apa, selepas ini. Saya juga harus membuat pertimbangan yang wajar demi kehidupan pada masa akan datang. Dalam keadaan sekarang, saya perlu bertenang. Saya risau ada sahaja yang tidak betul jika sesuatu keputusan dibuat sekarang," jelasnya.

Bella berkata demikian ketika ditanya mengenai perancangan seterusnya membabitkan rumah tangga selepas sekali lagi terbabit dalam kontroversi apabila Aliff, 28, didakwa menjalinkan hubungan bersama gandingannya dalam telefilem, 'Dosa Itu Bukan Miliknya' itu.

www.myartis.com / Sumber: Harian Metro, Berita Harian, Instagram Bella Astillah, Aliff Aziz & Oktovia Manrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN DAKWA SAJAT TERIMA PAS PELARIAN, BUKAN 'PASSPORT' DI AUSTRALIA: "JANGANLAH NAK PERBODOHKAN ORANG"

Sebelum ini usahawan kontroversi, Sajat menerusi laman Instagram miliknya mengesahkan yang bapanya kini sedang sakit tenat. Dalam masa sama, Sajat turut berkata dia tidak boleh kembali ke Malaysia untuk melawat orang tuanya, sungguhpun mengakui yang dia kini sudah menerima 'pasport' di Australia.

Apa yang mampu dilakukan adalah mengirimkan wang dan berhubung serta bertanya khabar menerusi panggilan video. Selain itu, Sajat juga mengakui tidak sabar untuk kembali terbang bagi menguruskan bisnesnya yang sedang mekar di bumi kangaru itu.

Namun, keterujaan Sajat menarik perhatian netizen apabila ada yang mendakwa, dokumen yang diterima Sajat hanyalah sekadar pas pelarian, bukan pasport.

"Boleh tengok di Google pasport awak tu ada palang-palang di tepi passport, itu hanyalah pas documents perjalanan untuk Status Refugee. Kalau passport citizens lain Jat, jangan lah nak perbodoh kan orang," tulis seorang netizen.

Klik untuk gambar besar

Begitupun, ada seorang netizen mengesahkan yang Sajat memang seorang pelarian dan sama seperti Malaysia, pelarian di Australia juga dilayan dengan layanan yang sama.

"Memang dia refugee pun. Sama juga macam orang orang luar yang dibantu Malaysia. Siap ada IC merah. Takda isu apa pun pasal kerakyatan ni," tuturnya.

Terdahulu, Sajat kini menetap di Australia sejak tahun lalu setelah didakwa mengambil keputusan untuk melarikan diri dari Malaysia setelah menjadi buruan pihak berkuasa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - SEKITAR RESEPSI MISHA OMAR & FIROS EZZWAN

Malam semalam telah berlangsung Majlis Resepsi Penyanyi Misha Omar dan Suami nya Firos Ezzwan di Hotel Renaisance Kota Bharu Kelantan. Majlis tersebut berlangsung meriah dengan kehadiran kira-kira 500 tetamu termasuk rakan artis seperti Nurul Deep, Dato Hattan, M. Nasir dan ramai lagi.

Apa yang menarik, majlis malam itu telah diilhamkan dalam suasana serta perhiasan dan sederhana sebagaimana yang diinginkan kedua-dua mempelai.

Klik gambar untuk size besar

Untuk rekod, pagi semalam Misha dan Fios telah selamat diijab kabulkan dengan sekali lafaz di mana masing-masing telah menyerahkan dulang hantaran 5 berbalas 6 mengikut adat tradisi perkahwinan masyarakat Melayu.

"Alhamdulillah semuanya sudah selesai dan segala cakap-cakap yang tidak baik mengenai isteri saya sudah pun terjawab apabila kami disatukan.

"Saya berasa sebak selepas disatukan bukan sahaja kerana gembira tetapi lega semua tohmahan tentang Misha akhirnya berakhir," ujar Firos.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PANDU KERETA BAWAH UMUR PADA 2018 - ANAK JUTAWAN KOSMETIK DISIASAT

"Kejadian dipercayai berlaku berdekatan rumah berhampiran Meru Hills, Ipoh, dengan remaja itu turut dilihat berbual dengan seseorang dipercayai wanita.

"Siasatan lanjut diteruskan Bahagian Siasatan dan Penguatkuasaan Trafik Daerah (BSPTD) Ipoh melalui laporan yang dibuat pegawai trafik bagi mengenal pasti identiti pelaku dan butiran kenderaan di dalam video itu," kata Ketua Polis Daerah Ipoh, Asisten Komisioner A Asmadi Abdul Aziz, mengenai video tular yang memaparkan seorang remaja perempuan bawah umur memandu kereta yang dipercayai dirakam pada 2018 lalu.

Tambahnya pada Harian Metro, video berdurasi 33 saat itu tular selepas dimuat naik di laman Facebook 'Sayang-Sayang DSV'.

Setakat ini pihaknya masih belum mengenal pasti model dan nombor pendaftaran kereta yang dipandu remaja berkenaan untuk disiasat mengikut Seksyen 39(5) Akta Pengangkutan Jalan 1987 iaitu membenarkan pemandu bawah umur memandu kenderaan.

Klik untuk gambar besar

Selain pemilik kereta, pelakunya juga boleh disiasat mengikut Seksyen 26(1) akta sama kerana memandu kenderaan tanpa lesen.

Difahamkan, video remaja itu dirakam oleh seorang wanita dipercayai ibunya yang juga seorang jutawan kosmetik terkenal.

Siapa ya? Heh...

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES MOHON CERAI LIZA ABDULLAH DITANGGUH

Kes cerai pelakon Liza Abdullah, 52, dengan suaminya, Zolkifli Abd Rahman, telah ditangguhkan oleh Mahkamah Rendah Syariah Gombak Timur kepada tarikh baru iaitu 24 Februari depan.

Artikel terdahulu:

GOSIP SEJAK 2012 - LIZA ABDULLAH AKHIRNYA MINTA CERAI

Peguam Syarie, Saadiah Din yang mewakili pelakon itu telah membuat permohonan penangguhan tersebut. Bagaimanapun, dalam sebutan terbaru itu, kedua-duanya tidak hadir ke mahkamah.

Untuk info, Liza telah memfailkan penceraian pada 8 Januari lalu selepas 26 tahun hidup bersama dan dikurniakan empat orang anak iaitu Zulhaffiz Zarriq, 25, Nur Naffiz Syahiddah, 21, Zulsyahmi Naqib, 12, dan Zulsyahmi Afif, 10.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TERIMA DIPLOMA BAGI PIHAK ARWAH ANAK - NORA ARIFFIN RASA SEDIH & DALAM MASA SAMA BANGGA

"Ini adalah semangat untuk adik-adiknya yang lain. Tengok abang tak sempat nak berjaya, adik-adiklah ambil semangat tersebut untuk teruskan legasi saya dan Allahyarham Johan," tutur penyanyi Datuk Nora Ariffin yang memberitahu meskipun berasa sedih Allahyarham anaknya, Muhammad Syakir Alif Johan tidak bersamanya namun kejayaan Alif adalah pemangkin semangat buat dua orang adiknya untuk terus berjaya dalam pelajaran.

Nora berkata demikian selepas dia mewakili arwah anaknya itu bagi menerima skrol diploma miliknya di Majlis Konvokesyen Universiti Teknologi Mara (UiTM) ke-95 yang berlangsung pada petang Selasa.

Hari yang sepatutnya menjadi kegembiraan dan kebanggaan buat seorang ibu bertukar hiba apabila arwah anaknya berjaya menamatkan pelajaran dalam jurusan Diploma Perfileman di Fakulti Filem, Teater & Animasi di UiTM cawangan Puncak Perdana, Selangor.

Klik untuk gambar besar

Berkongsi mengenai perkara itu menerusi video yang dimuat naik di laman Facebook Universiti Teknologi Mara, Nora atau nama sebenarnya Wan Norafizah Wan Ariffin, 49, memberitahu, ketika hayatnya, Allahyarham banyak membantunya mengambil alih dalam bahagian kreatif termasuklah membantu menghasilkan video untuknya.

Kata penyanyi lagu 'Di Persimpangan Dilema' ini, arwah Alif juga antara individu yang banyak menaikkan semangatnya selepas pemergian Allahyarham suami, Johan Nawawi pada 24 Mac 2017.

"Setiap hari Alif pasti akan menghantar WhatsApp bertanya sama ada saya okay atau tidak. Memang pemergiannya satu kehilangan besar buat keluarga kami," ujarnya.

Bagaimanapun, Nora berkata, dia reda dengan pemergian anak keduanya itu dan menganggap Allah lebih menyayanginya: "Selepas kematian Johan, kami reda dengan pemergian Alif kerana macam mana kami sayang padanya, Allah lebih menyayanginya," jelasnya.

Untuk makluman, arwah Alif menghembuskan nafas terakhir pada 14 Disember 2019 selepas tiba-tiba rebah ketika berada di rumah. Jenazah Allahyarham disemadikan di Tanah Perkuburan Islam Bukit Kiara berdekatan pusara bapanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKIT DADA MAKIN MENJADI-JADI - AIDT NOH DISAHKAN ADA MASALAH PARU-PARU BERAIR

"Selepas rasa sakit dada tiba-tiba muncul, saya terus merujuk ke klinik dan hanya diberikan ubat tahan sakit. Pada malam hari yang sama, rasa sakit makin menjadi-menjadi dan saya terus ke PPUKM.

"Selepas menjalani pemeriksaan, doktor mengesahkan saya ada masalah paru-paru berair dan perlu menjalani pembedahan," kata pelakon Aidit Noh yang menjalani pembedahan malam semalam selepas disahkan menghidap masalah paru-paru berair.

Aidit, 27, ketika dihubungi berkata, dia mengalami sakit dada pada Jumaat lalu dan ditahan di Pusat Perubatan Universiti Kebangsaan Malaysia (PPUKM).

Klik untuk gambar besar

Katanya lagi, keadaan kesihatannya hari ini semakin stabil, namun masih perlu berada di bawah pemantauan: "Alhamdulillah, hari ini keadaan saya dah makin stabil. Cuma, saya perlu terus ditahan di wad kerana masih dipantau oleh doktor," tuturnya.

Aidit juga memohon peminat-peminat supaya mendoakan kesihatannya supaya kembali pulih dan dapat kembali bekerja. Terbaru, Aidit baru sahaja selesai menjalani penggambaran drama bersiri 'Rudy vs Jolie'.

www.myartis.com / Sumber & foto: Harian Metro & Instagram Aidit Noh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - ANAK LINDA RAFAR KEMBALI KE RAHMATULLAH

Dalam kesedihan ramai pihak kerana kehilangan Biduanita Datuk Sharifah Aini, rupa-rupanya semalam juga pelakon Linda Rafar turut kehilangan anaknya Rezaimen Keiflin yang berumur 12 tahun.

Artikel terdahulu:

MISTERI PENYAKIT ANAK - LINDA RAFAR MASIH BUNTU

Anak Linda meninggal dunia akibat ketumbuhan kronik dalam perut sejak awal tahun ini. Berita sedih itu telah dimaklumkan sendiri oleh Linda melalui laman sosial Instagramnya, kira-kira jam 6 petang semalam.

"Al-Fatihah. Moga anak mama tenang di syurga ALLAH," demikian kata Linda.

Difahamkan, Jenazah Rezaimen keiflin telah disembahyangkan di jalan layang-layang 6/4a sec6 Shah alam, Selangor sebelum dikebumikan.

Marilah sama-sama kita sedekahkan Al-Fatihah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SHAHROL: "TUNJUKKANLAH BUKTI TUTUP FITNAH" - SAJAT MASIH DI MASJIDIL HARAM?

Nampaknya kisah Sajat yang berangkat ke Tanah Suci dengan berpakaian lelaki dan kemudian menukarnya kepada pakaian wanita ketika mengerjakan ibadah umrah ini begitu hangat diperkatakan ramai. Isu itu menjadi bualan ramai termasuk pelawak Shahrol Shiro yang menggesa pihak berkuasa memandang serius isu tersebut yang dilihat semakin terbuka dan berani hingga mencetuskan kebimbangan umum.

Menurut Shahrol, dia tidak mahu institusi agama Islam dihina sewenang-wenangnya tanpa tindakan tegas: "Aku bukanlah ustaz tetapi aku bersuara kerana tidak mahu kesucian agama Islam ini dihina sebegini rupa.

"Andai kata dia benar-benar wanita dan difitnah, maka tunjukkanlah bukti sama ada daripada pemeriksaan doktor atau apa saja bukti yang boleh menutup fitnah ke atasnya. Jika dia bersalah maka ambillah tindakan yang tegas. Semoga kita semua dijauhkan daripada kemurkaan Allah," ujarnya.

Shahrol meluahkan rasa tidak senangnya itu menerusi entri yang dimuatnaik ke laman Instagram pada Isnin. Selain itu Shahrol turut membuat perbandingan bagaimana pihak berkuasa di negara ini menjalankan tugasan apabila berdepan kesalahan sama.

Klik untuk gambar besar

"Gambar satu, seorang remaja ditahan kerana menyamar sebagai seorang pegawai kanan polis dan direman untuk siasatan. Gambar dua, Sajat berangkat ke Tanah suci Makkah untuk menunaikan umrah dan memakai pakaian muslimat tetapi diragui jantinanya.

"Dua isu ini adalah kesalahan yang sama iaitu menyamar... satu menyamar jadi polis dan satu menyamar sebagai wanita. Satu melanggar hukum yang dibuat oleh manusia, satu melanggar hukum Tuhan," tulisnya lagi.

Sementara itu, pencetus Ummah (PU) Amin mengesahkan rakan serta jemaahnya terserempak dengan usahawan kosmetik, Nur Sajat atau nama sebenarnya, Muhammad Sajjad Kamaruzzaman yang masih berada di Masjidil Haram iaitu tanah suci Makkah.

Menurut saksi memberitahu Sajat dan rakannya masih bertudung dan mengerjakan Saie. Malah mereka sempat mengambil gambar Sajat yang berada di situ. Justeru, PU Amin menafikan berita bahawa Sajat dibawa keluar kerana dia masih berada di sana.

Oleh itu, PU Amin meminta terutama muslimah di sana berhati-hati dan menjaga aurat kerana bimbang ia tercemar. Bagaimanapun sebahagia jemaah di sana sudah membuat laporan polis mengenai kelakuan Sajat itu. PU Amin berkongsi perkara tersebut di akaun Instagram miliknya.

Pun begitu, PU Amin masih berharap agar hati Sajat terbuka dan menerima hidayah daripada-Nya untuk berubah dan kembali kepada Allah: "Allah aturkan semua yang berlaku dan tidak berlaku atas muka bumi ini . Sebesar mana dosa manusia pasti ada jalan pulang. Allah Maha Pengampun. Cuma untuk mendapat pengampunan dari Allah perlu mujahadah yang besar.

"Saya percaya Kaabah akan buat hati Sajat dan kawan kawan nya lembut dan getar. Kita doakan agar Allah hantarkan kasih sayang-Nya. Soal tindakan dan undang-undang, itu akan disempurnakan oleh pihak berkuasa. Kita pula, cukup sekadar doa dan doa. Jangan mencaci. Insya-Allah percayalah, ada lah tu benda baik Allah nak bagi," tulisnya dalam kapsyen.

Terdahulu, kisah Sajat yang memiliki nama asalnya lelaki itu berpakaian wanita termasuk bertelekung ketika mengerjakan umrah di Tanah Suci Makkah menjadi kecoh di media sosial. Lebih menggusarkan apabila PU Amin meluahkan kebimbangan terhadap hukum aurat yang mampu merosakkan ibadah muslimat lain.

www.myartis.com / Sumber: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIM AHMAD NIKAHI STACY 5 FEBRUARI INI

Pada Jumaat ini (5 Februari), Akim Ahmad, 25, dan pasangannya Stacy, 26, bakal melangsungkan majlis pernikahan mereka di Kota Kinabalu, Sabah.

Difahamkan, majlis pernikahan pasangan ini akan diadakan pada sebelah pagi manakala majlis persandingan pula akan diadakan pada sebelah malam di lokasi sama.

Sementara itu, majlis bersanding di sebelah keluarga lelaki akan diadakan pada 26 Februari ini di Johor Bahru yang turut menjemput peminat.

Menurut Stacy, majlis itu diadakan secara tertutup dan sederhana di sebuah hotel terkemuka di bandar raya itu pada jam 10 pagi membabitkan keluarga kedua-dua belah pihak saja.

 />

"Doakan segalanya berjalan lancar," ujarnya dipetik sebagai berkata.

Sebelum ini, Stacy dan Akim mengumumkan akan melangsungkan pernikahan pada awal bulan ini tanpa memaklumkan tarikhnya.

Sumber: myMetro

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAYA INSAN BIASA... SAYA INGAT IA HANYA SEKADAR HIBURAN" - ALIFF SYUKRI AKUI TRAUMA DISIASAT SKMM SELAMA 5 JAM

Sebelum ini MV lagu raya Datuk Seri Aliff Syukri berjudul 'Kelepuk Raya' hangat diperkatakan bulan lalu sehingga menerima kecaman ramai. Malah tindakan usahawan kosmetik itu turut dipanggil oleh Suruhanjaya Komunikasi Multimedia Malaysia (SKMM).

Menerusi satu kenyataan baru-baru ini, Aliff mengakui trauma berdepan kontroversi tersebut dan isu berkenaan memberikan pengajaran kepada kerjaya seni dan perniagaannya.

"Saya insan biasa, jujurnya agak trauma dengan apa yang berlaku. Saya akan cuba perbaiki diri sayalah. Sesi tersebut berjalan kira-kira lima jam. Dari pukul 10 pagi hingga 3 petang.

"Pengalaman pertama saya ke sana kerana isu muzik video. Apa pun saya berterima kasih kerana mereka melayan saya dengan baik. Ia masih dalam siasatan lagi dan saya tak mahu berikan apa-apa kenyataan risau tersalah cakap," ujarnya yang dipetik sebagai berkata kepada Astro Gempak.

Dalam pada itu, Aliff mengakui tidak menjangkakan lagu rayanya itu mendapat perhatian ramai sehingga mencetuskan isu besar.

"Saya tak jangka boleh sampai ke tahap itu. Saya ingat ia hanya sekadar hiburan dan tidak ambil itu sebagai suatu yang serius. Apa pun, saya akui akan kesalahan saya dan InsyaAllah saya terus perbaiki diri dari semasa ke semasa," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - CHE TA & ANAK-ANAK DI TANAH SUCI

Menerusi Instagram Rozita Che Wan, mereka sekeluarga telah selamat sampai di Tanah Suci untuk mengerjakan ibadah umrah.

Dalam pada itu, ramai pengikut Instagram Che Ta mengatakan wajah anak bongsunya, Aaisyah Dhia Rana seperti wajah Harshaali Malhotra dalam filem bajrangi bhaijaan.

Jom tengok!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


GAMBAR AIDA ABDUL - MADU ERMA FATIMA

"Saya restu dan saya izinkan. Saya tidak boleh menghalang orang yang saya sayang untuk mendapatkan kebahagiaan itu. Kasih sayang itu soal hati, tiada kuasa pada manusia untuk menghalangnya. Setiap manusia berhak mendapatkan kebahagiaan sendiri.

"Selama perkahwinan kami, Bade merupakan seorang lelaki yang baik, ayah yang bertanggungjawab kepada anak-anak. Malah saya cukup bersyukur untuk mengetahui siapa saya sekarang adalah kerana dia.

Klik gambar untuk size besar

"Saya minta jangan sensasikan lagi kisah perkahwinan Bade ini. Jujur saya katakan Bade berhak dan mampu untuk berkahwin lagi. Jadi saya minta semua orang di luar sana mendoakan kebahagiaan dia dan isterinya itu," demikian ulas Erma Fatima mengenai isu dia kini bermadu pada media.

Sementara menurut Bade pula, isteri pertamanya, Erma masih belum berpeluang untuk menemui isteri keduanya itu berikutan kesibukan Erma yang kini berada di Sepanyol untuk menjalani sebuah penggambaran.

"Ya, saya mengakui bahawa telah berkahwin buat kali kedua pada April lalu dan saya sangat bersyukur segalanya berjalan dengan lancar. Alhamdulillah saya dan dia (Aida Abdul) selamat diijabkabulkan dua bulan lalu dan majlis resepsi diadakan pada 27 Mei lalu di Cherating.

"Mungkin sudah tertulis dia sememangnya jodoh saya. Ingin saya tekankan di sini saya baru sahaja mengenalinya dan tidak ada perkataan curang dengan Erma.

"Saya tidak mahu kecoh dalam hal ini. Kalau ada orang tanya, saya akan menjawab dan saya akan mengakui bahawa saya telah berkahwin lagi. Saya tidak ada sebarang perkara yang hendak disembunyikan", katanya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


19 GAMBAR - SEKITAR PENGAMBILAN CINCIN, PERSIAPAN NIKAH & MALAM BERINAI ANZALNA NASIR

Bakal melangsungkan pernikahan hari ini di Masjid Negara, Anzalna Nasir dan pilihan hatinya Hanif Zaki telah membuat persiapan perkahwinan mereka sejak beberapa bulan lepas dan semalam mereka telah mengambil cincin perkahwinan mereka yang bertatahkan berlian di Mouawad Boutique di Starhill, Bukit Bintang, Kuala Lumpur.

Malah semalam juga, Anzalna dan Hanif telah mengadakan malam berinai mereka.

Semoga mahligai yang bakal dibina ini akan terus berkekalan sehingga ke akhir hayat dan biarlah segala urusan dipermudahkan sepanjang hidup berumah tangga.

AMBIL CINCIN

PERSIAPAN KAHWIN

MALAM BERINAI

Foto: Mangotouch, Anzalna IG & #hanzalna

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


LUAHAN DI IG - JASMIN HAMID KATA SEKADAR PERKONGSIAN UMUM, BUKAN TUJU PADA SESIAPA

Pelakon Jasmin Hamid menerusi beberapa perkongsian di Instagram miliknya pada Rabu, telah meluahkan perasaan seakan-akan tidak berpuas hati dengan seseorang.

Jasmin menulis beberapa hantaran di IG story tentang individu yang dikatakan terlalu sibuk dengan hal orang lain sehingga terlupa akan kebajikan keluarga sendiri.

"Kenapa sibuk sangat kejar syurga dan pahala di luar sehingga dua pintu syurga yang ada dalam rumah sendiri kita abaikan? Berbakti dengan orang luar kerana ingin disanjung oleh manusia sehingga terlupa untuk berbakti kepada ibu bapa sendiri," tulisnya.

Ditanya mengenai posting yang dimuat naik, Jasmin atau nama sebenarnya Jasmiah Abdul Hamid, 48, bagaimanapun enggan mengulas lanjut hal berkenaan dan memberitahu luahan itu sekadar perkongsian umum dan terpulang jika ada pihak yang terasa hati dengan penulisan tersebut.

Klik untuk gambar besar

"Saya hanya cakap tentang apa yang berlaku di sekeliling. Perkara dah berlaku biarkanlah. Kalau ada yang tahu mereka akan faham. Apa yang boleh saya katakan jangan terlalu poyo tetapi diri sendiri tunggang-langgang. Jagalah keluarga sendiri dahulu," katanya ketika dihubungi mStar.

Sementara itu, berhubung keadaan kesihatan terkini selepas terkena serangan jantung sehingga dimasukkan ke hospital pada awal Jun lalu, Jasmin berkata, dia kini sudah kembali bekerja seperti biasa dan akan menunggu untuk melakukan rawatan susulan pada Februari tahun hadapan.

Dalam masa sama, Jasmin turut meluahkan rasa kecewa apabila ada sesetengah pihak yang seakan lebih tahu akan kondisi dirinya dan menganggap jadual kerja menjadi punca dirinya terkena serangan jantung.

"Setakat ini doktor maklumkan jantung saya masih baik dan jika terkena serangan lagi akan segera dapatkan rawatan. Sekarang saya makan ubat yang dibekalkan oleh pihak hospital.

"Ramai yang cakap saya stress sebab banyak kerja. Sebenarnya kalau tidak kerja lagilah stress. Mereka tidak tahu masalah saya dan mudah buat kesimpulan.

"Serangan jantung saya saya alami ini bagaikan satu kesalahan besar. Kalau sekadar bercakap tanpa membantu, lebih baik diam sahaja. Syukur saya boleh bekerja seperti biasa. Selagi mampu saya akan terus bekerja," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT TAWARAN SAMBUNG PENGAJIAN  DI UUM - AYU DAMIT LUAH RASA TERUJA

"Alhamdulillah. Saya bersyukur kerana diberi peluang sekali lagi untuk belajar. Kerjaya sebagai artis tidak menghalang seseorang itu untuk menyambung pengajian ke peringkat yang lebih tinggi.

"Apa-apa pun saya berharap supaya apa yang saya rancang nanti akan berjalan dengan baik," itulah kata penyanyi Ayu Damit yang teruja apabila ditawarkan untuk menyambung pengajian di Universiti Utara Malaysia (UUM) peringkat Ijazah Sarjana Muda dalam bidang Pengurusan Industri Kreatif.

Dalam pada itu, Ayu sebenarnya mengakui berasa gembira kerana diberi peluang untuk menyambung pengajiannya di UUM walaupun terpaksa memikirkan dahulu tawaran tersebut.

"Saya menerima tawaran ini menerusi emel pada 5 Januari lalu, namun hanya menyedarinya semalam (Isnin). Sebenarnya saya masih fikir lagi sama ada mahu terima atau tidak tawaran dari UUM. Kalau ikutkan hati saya hendak terima sahaja. Tapi saya kena fikir juga soal masa kerana perlu menguruskan anak-anak, kerjaya nyanyian dan perniagaan.

Klik untuk gambar besar

"Saya ada masa lebih kurang selama seminggu untuk membuat keputusan kerana tarikh pendaftaran akan dibuat pada 26 Januari nanti. Kelas untuk semester pertama pula akan bermula pada 29 Januari 2022 nanti," jelasnya lagi.

Bagaimanapun, Ayu atau nama sebenarnya Norayu Damit, 33, ketika dihubungi Kosmo memaklumkan masih belum boleh memberi keputusan sama ada akan menerima tawaran tersebut memandangkan dia kini sedang mengikuti pengajian pada peringkat Ijazah Sarjana Muda dalam program Asasi Seni Kreatif di Akademi Seni Budaya dan Warisan Kebangsaan (ASWARA) sejak Ogos tahun lalu.

Ujar juara program realiti One In A Million musim pertama itu lagi, permohonan untuk melanjutkan pengajian di UUM telah lama dibuat sejak tahun lalu sebelum ditawar oleh Aswara untuk menyambung pengajian di sana.

Berdasarkan maklumat yang dikongsikan Ayu dalam InstaStory miliknya, penyanyi lagu 'Hanya Di Mercu' itu akan mengikuti pengajian di UUM secara jarak jauh (PJJ) di kampus cawangan Kuala Lumpur.

Tahun lalu, Ayu berkongsi rasa teruja apabila ditawarkan untuk menyambung pengajian di Aswara dalam bidang berkaitan kariernya sebagai penyanyi kerana tidak mahu bergelar 'penyanyi kosong'.

Ayu terfikir untuk menyambung pengajian walaupun selepas sekian lama bergelar penyanyi kerana merasakan dia perlu mempunyai ilmu dalam bidang muzik dan dapat menggunakan ilmu tersebut untuk menjadi seorang penyanyi yang baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'MEMORI BERKASIH' NYANYIAN NANA & LAN KRISTAL DAPAT PERMINTAAN TINGGI

Gara-gara Lan Kristal dan Siti Nordiana menyanyi lagu 'Memori Berkasih' pada konsert minggu keempat Gegar Vaganza 2 (GV2) telah menjadi viral dan mendapat permintaan tinggi.

Lan atau nama sebenarnya Razlan Mohamed Yosof berkata, ada segelintir pihak tetap mehukan dia membawa lagu tersebut secara solo (tanpa Siti Nordiana) walaupun ketika itu dia memenuhi undangan persembahan bersama anggota Kristal.

"Saya tak sangka lagu 'Memori Berkasih' yang saya dan Nana (Siti Nordiana) persembahkan menjadi viral. Tetapi bagi saya, ia adalah sesuatu yang baik kerana Nana sedang bertanding dalam pertandingan itu dan fenomena itu adalah bonus untuknya agar kekal dalam program tersebut.

"Cuma, saya tak sangka, kebanyakan pihak penganjur majlis mahu saya bawakan lagu itu. Permintaan lagu itu tinggi. Solo atau berkumpulan, Memori Berkasih menjadi pilihan penganjur. Mereka lebih gembira jika ada Nana sekali dalam persembahan," ujar Lan dipetik sebagai berkata.

Lagu Memori Berkasih nyanyian asal Nana dan Allahyarham Achik (Spin) pernah menjadi popular pada awal tahun 2000.

Gandingan Nana dan Lan pada malam konsert GV2 terus meraih perhatian netizen dan ia masih menjadi bualan di media sosial sehingga kini.

'Memori Berkasih' nyanyian Nana & Lan di konsert keempat GV2

Nana & Lan nyanyi lagu 'Memori Berkasih' di Majlis Makan Malam Kontinjen BSN

Lagu 'Memori Berkasih' nyanyian asal Nana & Allahyarham Achik (Spin)

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FOTO BCL PELUK ARIEL NOAH DARI BELAKANG TERIMA PELBAGAI REAKSI

Hubungan penyanyi dan pelakon Bunga Citra Lestari atau lebih mesra disapa BCL dan vokalis kumpulan NOAH, Ariel sejak beberapa bulan lalu hangat diperkatakan apabila mereka dikatakan semakin rapat.

Terbaru, hangat diperkatakan mengenai foto memaparkan kedua-dua selebriti kelihatan mesra apabila BCL dilihat memeluk Ariel dari belakang dan bersandar pada bahu. Difahamkan, foto tersebut adalah salah satu adegan dalam muzik video terbaharu karya dari mereka iaitu 'Mencari Cinta'.

Foto yang dimuat naik sebuah akaun Instagram @r_cutha2 itu menerima pelbagai reaksi netizen. Rata-rata peminat mereka sudah tidak sabar menanti kolaborasi terbaharu kedua pasangan itu.

Klik untuk gambar besar

Keakraban hubungan mereka sering diperkatakan sejak kebelakangan lebih-lebih lagi kedua mereka sering terlibat dalam projek yang sama sehingga mereka dikatakan sedang hangat bercinta.

Untuk makluman, BCL berkahwin dengan Ashraf Sinclair pada 8 November 2008 dan dikurniakan seorang anak lelaki, Noah Aidan Sinclair kini berusia 11 tahun. Ashraf meninggal dunia pada 18 Februari 2020 akibat serangan jantung.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIMPI ARWAH SUAMI, BALU ABAM BOCEY AKUI SEPI: "AIR MATAKU MENGALIR MENGIRINGI DOA"

"Buat Allahyarham suamiku, saat ini aku merindukanmu. Sejak pemergianmu hatiku terasa sepi dan hanya bayanganmu yang selalu hadir dalam ingatanku. Suamiku, semalam abang muncul dalam mimpi sayang, rindu tawamu tapi sayang sedar abang telah tiada.

"Air mataku mengalir mengiringi doa, semoga abang tenang disana. Cinta syurga suamiku Syed Umar Mokhtar Al-fatihah," demikian tulis balu Allahyarham Abam Bocey, Siti Nurhidayah Mohd Ali, 28, yang megakui hatinya kini sepi dan mendedahkan arwah suaminya itu muncul dalam mimpi.

Tidak dapat menahan sebak, Nurhidayah memberitahu air matanya mengalir sebaik sahaja tersedar dari mimpi itu. Nurhidayah meluahkan rasa sebak itu di akaun Instagram milik suaminya. Menerusi entri tersebut, dia memuatnaik rakaman video ketika bersama arwah.

Entri tersebut turut mendapat perhatian pengikutnya yang terus memberikan semangat kepadanya. Untuk makluman, Abam atau nama sebenarnya, Syed Umar Mokhtar Syed Mohd Redzuan, 32, menghembuskan nafas terakhir di kediamannya pada pagi Isnin (10 Februari) akibat demam panas.

Klik untuk gambar besar

www.myartis.com / Sumber & foto: Astro Gempak & Instagram Abam Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY MUATNAIK PERBUALAN WHATSAPP - PEMINAT TERHIBUR LIHAT NORMAN

Baru-baru ini Abby Abadi menerusi laman Instagramnya telah memuatnaik paparan skrin perbualan menerusi aplikasi Whatsapp antaranya dan Norman Hakim.

Paparan skrin perbualan tersebut telah membuatkan peminat terhibur membaca dan melihat gelagat Norman mengusik Abby.

Di bahagian kapsyen, Abby memberitahu yang dia terkejut apabila menerima mesej daripada anaknya, Mohamed Danish Hakim pada waktu 10.44 malam iaitu waktu sepatutnya anak lelakinya itu sudah tidur dan berada di asrama.

Namun rupa-rupanya mesej itu diterima daripada Norman yang menggunakan telefon bimbit anaknya itu untuk menyakat Abby.

Pengikut IG Abby terhibur apabila Norman cuba menyakat Abby dengan menghantar gambarnya yang menunjukkan lubang hidungnya.

Klik untuk gambar besar

"Buat hal memalam. Terkejut kita dapat whatspp dari handphone Danish.. Aaikkk tak gi sekolah ke? Main handphone lagi. Sekali Oman la.. dajeiii sungguh memalam ni HAHHAHAA

PS: Terima Kasih ye @normanhakim_786 antar anak2 balik sekolah lambat. Awakkan ada share dgn sekolah dorang. Tahniah! Lain kali buat lagi," kata Abby.

Dek kerana malu dengan tindakan Abby yang memuatnaik wajahnya sedemikian rupa, Norman membalas menerusi ruangan komen: "Woiii! 😅👊 Ada ubi, ada bas.. mu tunggu ku balas"

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RAJA ILYA SAHKAN HAMIL 5 BULAN - DIJANGKA BERSALIN PADA ULANG TAHUN KELAHIRANNYA DI AUSTRALIA

"Syukur Alhamdulillah, Yes betul, Ilya mengandung.. Tak sabar actually nak share news ni dengan semua.. Oleh kerana masa dan situasi tak mengizinkan kami cadang untuk share pada hari ini (semalam)..

"Syukur Alhamdulillah semua berjalan dengan lancar seperti ditentukan Oleh Yang Maha Esa... Kami happy sangat dekat sini, walaupun hati tu rindu nak balik MALAYSIA, balik Ipoh jumpa keluarga.. Rindu nak shooting jumpa kawan kawan, honestly rasa kebunan rindu tu lebih dari kebunan nak makan time mengandung ni.

"Memandangkan Ilya akan bersalin dekat Australia, Ilya harap ramai boleh share tips dekat Ilya ok... One thing Ilya experience dalam 5 bulan ni "it's Hard" bukan mudah rupanya nak jadi seorang ibu.. phewww.. tapi in the same time, rasa excited and bersyukur.

"Thank you for all the well-wishes, love & support dari korang semua selama ini . #lifestyleoflove #rajailya #syukur #baby #comingsoon," demikianlah tulis pelakon Raja Ilya menerusi laman Instagram miliknya dimana dia berkongsi berita gembira yang dia kini sedang hamil lima bulan selepas tiga tahun mendirikan rumah tangga.

Klik untuk gambar besar

Dalam perkongsian tersebut, Ilya berkata dia sangat teruja kerana sudah lama menyimpan rahsia kehamilannya. Ilya dalam masa sama turut meluahkan rasa rindu untuk pulang ke Malaysia.

Ujarnya lagi, dia juga akan melahirkan anaknya di Australia yang dijangka sekitar Julai depan. Lebih menggembirakan, kata Ilya, kelahiran anaknya itu jatuh pada ulang tahun kelahirannya sendiri yang ke-37.

"Kalau cukup bulan dan hari, InsyaAllah baby ini akan lahir sama tarikh dengan ulang tahun kelahiran saya. Memang rasa seronok dan teruja kerana telah lama kami menantikan kehadiran cahaya mata," ujarnya.

Untuk makluman, Ilya atau nama sebenarnya Raja Ramilah Begum Raja Mohammad berkahwin dengan Trent Garret pada Disember 2018. Selepas berkahwin Ilya dan suami menetap di Australia sejak 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDIE ALIAS PERTAHANKAN MAK WAN LATAH: "MASA TU DIA TINGGAL RM15 NAK BELI UBAT... KENAPA PERLU AIBKAN DIA?

"Sejak isu itu bertebaran, setiap hari saya bercakap dengan dia. Saya pesan, pedulikan cakap orang, jangan jawab sangat telefon dan berdoa pada Allah. Kalau kita di pihak yang benar, Allah akan lindungi.

"Dia pun dah buat laporan polis dan saya nasihatkan biar pihak berkuasa yang bantu selesaikan perkara ini. Masa tu duit dia tinggal RM15, dia kekurangan wang nak beli ubat... sebab dia ada asma.

"Kenapa perlu aibkan dia (Mak Wan)? Sedangkan kamu boleh selesaikan benda ni di luar. Saya kenal Mak Wan, kalau tak puas hati kamu datang jumpa saya. Ini bukan amaran, tapi saya sudah anggap Mak Wan macam ibu. Saya respect dia.

"Kemudian, saya ada dengar pula yang dia (bekas pembantu peribadi Mak Wan) ada buat live dan seakan-akan mencabar saya. Jangan panaskan keadaan, saya tiada untung pun nak jumpa dia.

Klik untuk gambar besar

"Husband nasihat jangan campur tangan, tetapi, saya hanya nak tahu keadaan dan cerita sebenar daripada Mak Wan," itulah kata pelakon Didie Alias yang tampil membuka mulut dimana dia sering berhubung dengan pelakon senior Halimatussa'diah Mohd Daud atau lebih mesra disapa Mak Wan Latah sejak isu itu melanda.

Akhir-akhir ini, hangat diperkatakan isu Mak Wan atau nama sebenarnya Halimatussa'diah Mohd Daud yang dikatakan mengamalkan amalan syirik seperti yang didakwa bekas pembantunya sebelum ini.

Dalam kenyataan tersebut, Didie memberitahu, Mak Wan kini berada dalam keadaan baik, selain turut menasihati dramatis senior itu supaya tidak melayan cemuhan netizen dan cakap-cakap orang ramai.

Didie juga memberitahu Amell iaitu bekas pembantu Mak Wan pernah menghubunginya untuk berjumpa namun belum berkesempatan.

Beberapa minggu lalu, tular isu yang mendedahkan beberapa video tentang Mak Wan di aplikasi TikTok yang dimuat naik sendiri oleh bekas pembantu Mak Wan yang mendakwa dramatis senior itu merupakan seorang yang panas baran selain mengamalkan perkara syirik.

Isu ini turut mendapat perhatian pelakon Didie Alias yang menjelasakan video tular menunjukkan Mak Wan mengamalkan ilmu sihir adalah salah satu babak dalam sebuah drama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - NENEK AZAR AZMI DIJEMPUT ILAHI KETIKA TIDUR

"Nenek saya, mak kepada arwah ibu meninggal secara mengejut. Sebelum tu, dia tak nak makan, tak nak minum. Arwah meninggal masa tidur," kata pelakon Azar Azmi yang berkongsi berita duka apabila kehilangan nenek tersayangnya, Aminah Isa, 82, awal pagi tadi yang meninggal dunia secara mengejut di kediamannya di Puncak Alam, Selangor.

Menurut Azar, ia satu kehilangan yang cukup dirasai berikutan neneknya itu meninggalkan mereka sekeluarga hanya selepas lima bulan datuknya pergi mengadap Ilahi. Sebelum ini, datuknya, Othman Idris, 86, meninggal dunia pada Februari lalu.

Terdahulu, Azar turut memakumkan berita kematian tersebut kepada pengikutnya menerusi satu entri di Instagram: "Nenek saya telah kembali kerahmatullah pagi ini. Mohon kepada semua mendoakan agar segalanya berjalan dengan lancar," tulisnya.

Klik untuk gambar besar

www.myartis.com / Sumber & foto: Astro Gempak & InstagramAzar Azmi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAIZAL ISMAIL (FBI) DAPAT ANAK LELAKI

"Allahuakbar... Dengan Nama Allah Yang Maha Pemurah Lagi Mengasihani... Anak ketiga kami seorang Putera telah selamat dilahirkan ke dunia pada 9.03am pagi tadi. Segala-galanya dalam keadaan baik. Kami sekeluarga ingin mengucapkan terima kasih atas doa dan sokongan semua. Alhamdulillah!" Ujar penyampai radio HotFM Faizal Ismail (FBI).

Dengan kelahiran anak ketiga itu, terubatlah duka Faizal yang pernah kehilangan anak (meninggal dunia) beberapa tahun lalu. Apa yang menarik, anaknya lahir hari ini dengan tarikh cukup cantik iaitu 11.11.11.

Tahniah untuk Faizal! Myartis akan cuba mendapatkan gambar baby faizal secepat mungkin khas untuk anda semua. Tungguuuu...!!

Berita gembira daripada Faizal
klik untuk imej besar...

Faizal Ismail (FBI)...


AMBIL ALIH IG ARWAH ABAM - HIDAYAH KONGSI PERKEMBANGAN ANAK

Balu arwah Abam, Nor Hidayah Mohd. Ali menerusi satu posting yang dimuatnaik di laman Instagram, memaklumkan bahawa dia akan menguruskan akaun Instagram milik suaminya, @abam_bocik. Menurut Hidayah, akaun tersebut akan digunakan untuk berkongsi perihal anak tunggal mereka, Syed Uthman Hamzah Al-Juffrey.

"Assalamualaikum. Kepada semua pengikut Allahyarham Syed Umar Mokhtar (Abam Bocey), mulai hari ini (semalam) akaun Instagram ini akan dikendalikan oleh saya @hidayah_abam. Saya akan update perkembangan terkini tentang anak kami, Syed Uthman Hamzah Syed Umar Mokhtar atas permintaan ramai yang mahu mengikuti perkembangan baby Hamzah.

"Terima kasih atas doa kalian buat Hamzah dan saya selama ini. Terima kasih kepada semua yang telah memberi kata semangat buat kami. Semoga Allah membalas segala kebaikan kalian," tulisnya menerusi satu entri yang dimuatnaik di akaun Instagram Abam.

Klik untuk gambar besar

Menerusi posting tersebut, Hidayah turut memuatnaik foto memaparkan anaknya, Hamzah selepas akaun tersebut tidak dikemas kini hampir sebulan. Jelasnya lagi, buat masa ini, dia akan mengekalkan penggunaan nama akaun @abam_bocik buat sementara waktu.

"Saya akan kekalkan nama @abam_bocik buat sementara waktu ini sementara menunggu pertukaraan username baru diluluskan oleh pihak Instagram untuk akaun ini. Terima kasih kepada semua," kongsinya.

Akaun Instagram @abam_bocik mempunyai seramai 2.5 juta pengikut. Abam atau nama sebenarnya, Syed Umar Mokhtar Syed Mohd Ridzuan, 32, meninggal dunia di kediamannya di Gombak, kira-kira jam 7 pagi pada 10 Februari lalu, dipercayai akibat demam panas. Arwah Abam mendirikan rumah tangga dengan Nurhidayah pada 8 Disember 2017.

www.myartis.com / Sumber & foto: Astro Gempak, Berita Harian & Instagram Abam Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH BILAL TERSEBAR - NEELOFA TERSINGGUNG: "YOU TAK HORMATI KEHENDAK SAYA"

Baru-baru ini, tular video dimuat naik seorang individu di aplikasi TikTok dimana memaparkan bayi yang didukung oleh seorang wanita didakwa selebriti terkenal Noor Neelofa dan suami, PU Riz yang berada di sebuah hospital atau klinik.

"Hensem Muhammad Bilal anak Neelofa," puji pemilik akaun Eira_gold tersebut di TikTok manakala rata-rata netizen di aplikasi terbabit juga meninggalkan pelbagai reaksi diruangan komen selepas video berdurasi 19 saat itu dikongsikan dan dalam pada itu, ia ditinggalkan ribuan tanda suka.

Berhubung penyebaran gambar wajah bayi yang dipercayai Muhammad Bilal dimana ia diambil secara curi-curi, Neelofa mengakui terkilan dengan tindakan netizen itu. Menurut Neelofa, apa yang dilakukan individu tersebut seolah-olah tidak menghormati dirinya dan suami sebagai ibu bapa Bilal.

"Macam ni lah... sebagai seorang ibu, sudah tentulah perkara tersebut menyinggung perasaan saya. Kalau you all nampak kat luar (Bilal), takkan saya nak sorok muka dia?

Klik untuk gambar besar

"Kemudian you all share dan upload, macam you tak hormati kehendak saya. Kenapa you nak buat next step bila saya pun belum buat lagi? Bagilah saya sebagai ibu yang lahirkan buat benda tu," katanya.

Dalam pada itu, Neelofa turut meminta agar diberikan sedikit ruang serta tidak lagi ditanya mengenai anaknya yang kini mencecah lapan bulan. Tambah neelofa lagi, dia akan berkongsikan wajah Bilal apabila tiba masanya nanti.

"Saya rasa pasal Bilal ni banyak dah saya share. Rasanya cukuplah. Sampai masanya nanti kita akan kongsikan. Saya dan suami sudah pun rancang bila nak keluarkan wajah anak, cuma tak tahu kenapa perlu jadi yang pertama nak sebar?" ujarnya.

Namun, ada netizen beranggapan bahawa tidak perlu mengambil foto ‘curi-curi’ seperti itu kerana melanggar privasi seseorang apatah lagi menyebarkannya di media sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HAMPIR SETAHUN BERHIJAB - FAHRIN AHMAD LUAH SYUKUR, DOA KEKAL ISTIQAMAH

Rasa syukur dan gembira... demikian perasaan pelakon dan pengacara Fahrin Ahmad apabila isteri kini menutup aurat dengan berhijab sejak awal tahun lalu. Pelakon drama 'Dear Cinta' ini juga mendoakan isterinya itu terus istiqomah dengan keputusan tersebut.

Jelas Fahrin, 42, dia tidak pernah memaksa isterinya, Elena Hani Eleas, 41, melakukan perkara itu, sebaliknya selalu berpesan bahawa perkara itu merupakan satu tanggungjawab yang wajib untuk setiap wanita Islam.

"Saya tak pernah memaksa atau kata apa-apa, sebab saya nak benda itu datang daripada hati dia sendiri. Sebelum isteri berhijrah lagi saya dah pernah berpesan kepadanya, memakai hijab merupakan satu tanggungjawab.

"Tak boleh nak pakai sebab nak ikut orang atau hanya sekadar mencuba, kena bersedia untuk berubah dari segi penampilan dan pembawakan diri apabila sudah berhijab.

Klik untuk gambar besar

"Memang terkejut sebab saya dapat tahu isteri berhijab sewaktu dia upload gambar di media sosial waktu hari pertama memakai tudung. Jauh dalam sudut hati saya mengucapkan rasa syukur dan berdoa agar isteri istiqomah, Alhamdulillah... semuanya berlaku naturally," katanya kepada mStar.

Dalam perkembangan lain, Fahrin bakal keluar dengan drama berjudul 'Khilaf Asmara' terbitan Radius One yang bakal menampilkan barisan pelakon hebat seperti Fasha Sandha, Nelydia Senrose dan Fattah Amin.

Untuk makluman, Fahrin mendirikan rumah tangga bersama Elena Hani Eleas, 41, pada 9 Mei 2015 dan pasangan itu dikurniakan seorang cahaya mata lelaki iaitu Khalifa Fahrel yang kini berusia lima tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA BLACKPINK TERLAMPAU SEKSI - ABBY ABADI HAIRAN TIADA BANTAHAN

Semua mengetahui mengenai kumpulan K-Pop terkenal dari Korea Selatan iaitu Blackpink telah menggegarkan pentas Malaysia semalam dengan persembahan cukup bertenaga dan menghiburkan, ditambah pula dengan aksi comel mereka yang memikat hati. Difahamkan, seramai 8,000 orang peminat tegar kumpulan tersebut membanjiri Stadium Malawati, Shah Alam.

Dikala semua pengguna media sosial heboh memperkatakan tentang kemeriahan konsert tersebut, selebriti Abby Abadi menerusi akaun Instagramnya memuatnaik satu kenyataan yang agak panas.

Abby mempertikaikan mengapa tiada pula bantahan ataupun protes yang dilakukan untuk membantah penganjuran konsert berkenaan sedangkan ahli kumpulan Blackpink berpakaian agak seksi.

"Jap jap.. sebelum tidur nak tanya. Takde siapa buat demo ke Blackpink ni pakai skirt pendek nauuuuuu buat konsert kat Malaysia ni? Haritu Selena Gomez bukan main huru hara lagi sampai buat solat hajat depan stadium. Yg ni?

Klik untuk gambar besar

"Apa yg bestnya Blackpink ni ye? Sorry Sy tertinggal bas. Tertengok ni baru tahu pasal Blackpink ni.. #janganmarah #tanya #demojanganbermusim #skirtpendekdekatnaknmpkspenderdah #ingatbajuniseksihabis #rupanyasalinbajulain #lagiseksi #adikberadikkpopkeni #koreaek? 🙊," tulisnya.

Kenyataan Abby itu mendapat pelbagai reaksi daripada netizen. Mereka berpendapat Abby tidak perlu terus mencari kesalahan serta mengkritik cara hidup orang lain sedangkan beliau sebelum ini juga mempunyai masa silam tersendiri.

Konsert sulung Blackpink di Malaysia merupakan sebahagian daripada siri jelajah dunia BLACKPINK 2019 World Tour (In Your Area) dan berlangsung selama dua hari pada 23 dan 24 Februari 2019.

www.myartis.com / Sumber & foto: Beautifulnara & Instagram Abby Abadi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KERANA ISU PERIBADI PERIUK NASI DITUTUP, SAYA MEMANG HILANG HORMAT" - KAMAL ADLI

"Terkejut memanglah terkejut nama saya disingkirkan. Dari awal lagi, apa terjadi saya bersikap professional. Ini sudah kira berkait isu peribadi. Entahlah... ini periuk nasi saya... kerja saya. Apabila nama saya disingkirkan, ia kira sudah tutup periuk nasi saya.

"Permainan macam ini tak sedaplah. Saya tak kacau periuk nasi orang. Saya dapat tahu pengarahnya, Syafik sudah buat skrip dan kena rombak balik dengan penyingkiran saya," ujar Kamal Adli yang telah digugurkan daripada membintangi filem sekuel yang turut dibintangi Zizan Razak.

Bagaimanapun perkara tersebut jelas sekali melahirkan rasa kecewa buat Kamal.

Sementara itu, Kamal turut ditanya adakah dia menerima tawaran untuk digandingkan bersama Zizan pada masa hadapan. Kata Kamal, dia memilih untuk mengutamakan professionalisme daripada isu peribadi.

"Saya tak ada masalah. Saya boleh jadi diri sendiri untuk kepentingan bersama. Tapi kalau sudah letak isu peribadi mengatasi segala-galanya, hingga menutup periuk nasi... saya memang hilang hormat. Jika orang luar yang tak tahu menahu menuduh saya sebagai punca perpisahan dia dan Emma, itu tak wajar kerana kalian tak tahu perkara sebenar," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SHUIB UMUM TINGGALKAN HOT FM SELEPAS 2 TAHUN BERSAMA

Pelawak Shuib Sepahtu telah mengambil keputusan untuk mengundurkan diri daripada Hot FM, selepas hampir dua tahun menjadi penyampai stesen radio tersebut.

Shuib mengumumkan pengundurannya itu semasa siaran Geng Pagi Hot (GPH) pagi tadi. Menurut Shuib, dia sudah lama memikirkan mengenai perkara itu untuk memberikan tumpuan sepenuhnya terhadap peniagaan yang dijalankan.

Menerusi video dikongsikan, Shuib seakan tidak sampai hati untuk memaklumkan kepada rakan setugas dan pendengar setia mengenai perkara tersebut yang turut disifatkan sebagai satu keputusan drastik.

Klik untuk gambar besar

Pengumuman itu mendapat pelbagai reaksi daripada pengikutnya yang akui terkejut dan turut merasa sedih di atas keputusan tersebut.

Bagaimanapun, rata-rata mereka mengucapkan terima kasih selama dua tahun menghiburkan para pendengar serta mendoakan semoga berjaya dalam urusannya kelak.

Difahamkan, Shuib memutuskan untuk menumpukan perhatian dalam businessnya. Apa-apa pun, kami mendoakan yang terbaik untuk suami kepada penyanyi Siti Sarah ini.

www.myartis.com / Sumber & foto: Rotikaya, Instagram Shuib Sepahtu & Hot FM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MV ITU SUDAH DIKELUARKAN DARI YOUTUBE" - DAUS AF8 TAMPIL MOHON MAAF KEPADA BEKAS ISTERI

Susulan kenyataannya berhubung video muzik lagu ciptaannya berjudul 'Takdir Kita' yang dikatakan menggunakan kisah kehidupan perkahwinan dengan bekas isteri, penyanyi Daus Eli tampil memohon maaf.

Daus menerusi kenyataan rasmi yang dimuat naik di laman Instagram hari ini memohon maaf kepada bekas isterinya iaitu Syaza Shamimi Jalaludin Khan dan semua pihak yang terkait dengan video muzik tersebut.

Menurut Daus atau nama sebenarnya Muhammad Shahril Firdaus Eli, video muzik tersebut telah diturunkan dari YouTube oleh pihak syarikat Nova Music berikutan ia mengundang presepsi buruk terhadap bekas isterinya.

"Saya ingin membuat permohonan maaf secara terbuka kepada bekas isteri dan semua pihak yang terlibat. Selain itu, tujuan kenyataan rasmi ini dikeluarkan adalah untuk menjelaskan beberapa perkara.

"Baru-baru ni saya telah mengeluarkan single terbaharu berjudul 'Takdir Kita'. Lagu tersebut mempunyai MV dan jika anda perasan, video tersebut telah tiada di YouTube atau laman sesawang mana-mana media.

"Video itu telah diturunkan pihak Nova Music kerana menyebabkan presepsi buruk terhadap bekas isteri saya. Jika anda imbas kembali, saya pernah mengeluarkan kenyataan bahwa MV itu berkait rapat dengan kehidupan perkahwinan saya sebanyak 40 peratus," kata Daus.

Sebelum ini, Daus yang juga bekas peserta program Akademi Fantasia musim kelapan (AF8) itu mengakui lagu ciptaannya itu dihasilkan sebagai luahan hati kepada bekas isterinya.

Klik untuk gambar besar

Terdahulu, Daus menjelaskan lirik yang dihasilkan berkisarkan tentang apa yang terbuku dihati dan tidak dapat dinyatakan secara bersemuka dengan bekas isterinya.

Dalam pada itu, Daus memberitahu dia juga telah menarik semula segala tuduhan lain dan kenyataan yang dibuat kepada pihak media sebelum ini.

Daus menegaskan kenyataannya sebelum ini merupakan salah satu strategi pemasaran yang direka untuk menarik perhatian peminat yang sudah lama menantikan kemunculan semulanya.

"Saya menarik balik segala tuduhan lain dan kenyataan yang telah dibuat kepada media. Saya ingin memohon maaf terutamanya kepada bekas isteri ataupun mana-mana pihak berkait rapat dengan saya sekiranya terkesan dan terasa dengan tindakan saya yang lalu.

"Ingin saya tegaskan di sini, kenyataan yang telah dikeluarkan beserta jalan cerita MV tersebut merupakan kaedah promosi dan strategi pemasaran yang direka untuk menarik perhatian peminat saya.

"Lagu itu saya cipta khas untuk peminat yang menantikan kemunculan saya setelah lama menyepi. Dengan kenyataan ini, saya juga mengaku tidak akan mengaitkan nama bekas isteri di mana-mana tempat serta media massa," ujarnya.

Untuk makluman, Daus dan Syazaa bercerai talak satu di Mahkamah Rendah Syariah Bintulu, Sarawak pada 1 Februari 2019. Mereka berkahwin pada 7 Jun 2013 dan dikurniakan tiga cahaya mata iaitu Delysha Senzela, 6, Myesha Sehrish, 4 dan Ayesha Sheraz yang kini berusia setahun.

www.myartis.com / Sumber & foto: mStar & Instagram Daus AF8

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERJAYA KHATAM AL-QURAN 8 HARI RAMADAN - JUE AZIZ TAK DAPAT TUNAIKAN HASRAT MAK, JODOH

"Kejutan ulang tahun kelahiran ibu... Alhamdulillah akhirnya khatam Al-Quran, syukur! Dari hari pertama Ramadan sampailah Selasa (20 April). Satu je lagi permintaan mak orang tak dapat tunaikan... jodoh! Tahu mak risau... tapi susah, sakit semua orang seorang pun tak apa asalkan ada mak.

"Kita bercinta berdua jelah mak! Mana tahu esok lusa jodoh orang dijemput ilahi sempatlah orang bermanja selagi mak ada. Andai ini Ramadan terakhir," tutur pelakon Jue Aziz yang meluahkan rasa syukur apabila berjaya menamatkan bacaan Al-Quran pada hari kelapan Ramadan tahun ini.

Menurut Jue, dia menghabiskan semua juzuk dalam masa singkat kerana mahu menunaikan permintaan ibunya, Nor Asmah Mohd Nor sempena ulang tahun kelahiran yang ke-69, Ahad ini.

Klik untuk gambar besar

Meskipun teruja dapat memenuhi hasrat ibunya itu, Jue atau nama sebenar Zuliana Abdul Aziz, 37, berkata masih ada satu lagi permintaan yang belum terlaksana iaitu mencari bakal suami.

Pelakon filem 'Hantu Bonceng' ini berkongsi mengenai perkara itu menerusi laman Instagram miliknya pada Jumaat. Dalam linangan air mata dan rasa sebak, Jue berkata dia kuatkan diri menyempurnakan amalan ibadah itu selepas melihat semangat ibunya.

"Bila kita tengok orang tua kita dalam keadaan begitu, tak larat lutut... sakit masih kejar agama, tak sihat pun masih semangat kuat, kenapa kita sihat tak buat amalan.

"Terima kasih sangat mak bagi semangat percaya orang boleh khatam. I love you so much. Berkat doa mak! Ramai yang rindu tak dapat jumpa mak bapa di luar sana, buatlah sesuatu untuk mereka. Doakan ya Mak Jue diberikan kesihatan, kuatkan semangatnya... selamat hari jadi mak!" ujarnya.

Untuk rekod, Jue berkahwin dengan pemuzik Indonesia, Bayu Daniels pada 9 Mac 2014. Bagaimanapun pada Januari 2019, Jue memaklumkan dia dan suami sudah bercerai.

Perkahwinan selama empat tahun setengah itu tidak dikurniakan cahaya mata dan hanya memiliki seorang anak angkat bernama Darwish Naufal, 7.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELAK DISALAH GUNA - HAFIZ HAMIDUN DAFTAR TANDA DAGANG NAMA

Baru-baru ini, penyanyi Hafiz Hamidun telah mendaftarkan tanda dagang (trademark) nama dan menyarankan selebriti serta individu ternama untuk turut berbuat demikian bagi mengelakkan timbul isu penyalahgunaan nama pada masa akan datang.

Menurut Hafiz, isu yang timbul empat tahun lalu mengajarnya untuk lebih berhati-hati supaya namanya tidak dieksploitasi oleh pihak yang tidak bertanggungjawab yang mengaut keuntungan tanpa pengetahuannya.

"Ini sebagai pengajaran buat semua supaya tidak mengulangi kesilapan yang sama. Apa yang berlaku benar-benar mengajar saya supaya lebih berhati-hati. Bukan untuk mengaut keuntungan tetapi bimbang nama digunakan untuk tujuan tidak baik. Apa yang berlaku nanti nama kita yang busuk.

"Contohnya, pihak sana untung berjuta-juta pakai nama kita, tetapi saya dapat apa? Saya tidak mahu insiden ini berulang kepada artis yang lain. Mungkin ada yang sudah terkena tetapi tidak mengambil tindakan, tetapi itu terpulang kepada kita.

Klik untuk gambar besar

"Dalam masa sama sebagai peringatan kepada syarikat untuk tidak sewenang-wenangnya menggunakan nama tanpa kebenaran. Saya pun jenis senang bekerjasama, benda boleh dibawa bincang," katanya.

Pada Februari 2017, Hafiz memfailkan saman terhadap syarikat tekstil di Mahkamah Tinggi Kuala Lumpur kerana salah guna namanya tanpa kebenaran.

Penyanyi lagu 'Kasih Padamu' itu meluahkan rasa lega apabila usaha untuk menegakkan haknya sebagai selebriti dan usahawan tidak sia-sia apabila menang kes saman itu pada Mei 2018.

Bagaimanapun proses mahkamah masih berlanjutan apabila syarikat berkenaan mengemukakan rayuan di mahkamah pada tahun lalu, namun ditolak Mahkamah Tinggi Kuala Lumpur. Mahkamah kemudian menetapkan 7 Disember depan bagi memutuskan nilai tuntutan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKAN PISTOL BETUL - AMIR UKAYS DIBEBASKAN

Dunia hiburan menjadi kecoh seketika mengenai berita penahanan bekas vokalis kumpulan Ukays, Amir atau nama sebenarnya Mohd Amir Muhammad, 44, kerana memiliki sepucuk pistol.

Tetapi petang semalam, Amir telah pun dibebaskan dengan jaminan polis dan perkara itu telah disahkan sendiri oleh Ketua Polis Daerah Sentul, Asisten Komisioner R Munusamy.

Bagaimanapun katanya, pihak polis akan menyiapkan kertas siasatan berhubung perkara itu sebelum diserahkan kepada Peguam Negara untuk diputuskan sama ada penyanyi tersebut perlu didakwa atau sebaliknya.

Terdahulu Amir ditahan polis selepas dipercayai memilki senjata api pada kira-kira pukul 1.45 pagi Rabu.

Ketika pemeriksaan dilakukan polis menjumpai sepucuk pistol berwarna hitam yang tertera tulisan 'Walther CP99 Compact' dengan nombor siri 12L20520.

Dia ditahan ketika memberhentikan kenderaannya di tepi susur masuk ke Kampung Chubadak, Sentul dekat sini.

Dalam pada itu Amir menerusi kenyataannya kepada sebuah portal berita berkata pistol berkenaan adalah pistol mainan milik anaknya yang diletakkan di dalam kereta untuk kegunaan bagi menembak cicak.

"Saya bukan penjenayah, pistol itu hanyalah mainan untuk tembak cicak di rumah. Alhamdulillah, saya didapati tidak bersalah dan dibebaskan pada petang tadi (semalam). Saya tidak tahu menjadi kesalahan jika memiliki pistol mainan. Saya juga tidak tahu perlu memiliki lesen untuk memiliki pistol mainan.

"Tidak dinafikan, pistol berkenaan menyerupai pistol, tetapi ia hanyalah pistol mainan. Selalunya, saya letak pistol berkenaan di rumah untuk kegunaan menembak cicak, tetapi pada tengah hari semalam, anak saya membawa turun dan tertinggal dalam kereta.

"Saya tidak sempat membawa naik semula kerana bergegas ke studio untuk latihan vokal program Gegar Vaganza 2. Bagaimanapun, saya kurang bernasib baik apabila ditahan sepasukan polis ketika berada dalam kereta di kawasan letak kereta di rumah selepas pulang latihan.

Ketika berita penahanan Amir yang tersebar semalam, banyak pihak yang telah menuduhnya dengan tuduhan negatif seperti penjenayah, perompak, hisap dadah dan macam-macam lagi.

Namun Amir sudah pun memaafkan mereka yang membuat kesimpulan sendiri serta menyebarkan gambarnya ketika ditahan sehingga ia menjadi viral di laman sosial.

"Saya memberi kerjasama kepada polis kerana saya tahu saya tidak bersalah, saya bukan perompak atau penjenayah. Tiada apa yang harus saya takutkan.

"Tidak mengapalah, saya sudah maafkan. Saya tidak mahu menuduh sesiapa dan sudah melupakannya. “Saya kini sudah dibebaskan dan paling penting, pihak polis mempercayai keterangan saya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JANGAN LUPA 'WINGS KITA MERDEKA', LIVE STREAMING CONCERT 2020

Kumpulan rock lagenda, WINGS, akan mengadakan sebuah konsert ‘live stream’ sempena Hari Merdeka yang dikenali sebagai WINGS Kita Merdeka – Live Streaming Concert pada 29 Ogos 2020, 7.30 malam.

Konsert ini dikatakan bakal menggegar skrin rakyat Malaysia dan antarabangsa secara langsung dari pentas digital terbesar tanah air.

WINGS ingin bersama rakyat Malaysia menyambut kemerdekaan ke-63 sambil memupuk semangat kemerdekaan dan bersama membanteras penjajahan Covid-19 yang semakin berleluasa dengan menggalakkan pematuhan SOP.

"Konsert ini adalah hadiah dari kami untuk peminat kami. Inspirasinya adalah pahlawan yang memperjuangkan kemerdekaan negara kita.

"Kami juga ingin mengakui pahlawan barisan depan kami yang telah bekerja keras untuk memastikan keselamatan kami semasa krisis COVID-19 ini," kata vokalis kumpulan itu, Awie atau Datuk Azhar Othman, dalam satu kenyataan.

"Pandemik telah mengubah cara kita menikmati konsert secara langsung, oleh itu Sonic Minds Sdn Bhd dan Firm Motion Sdn Bhd bekerjasama untuk merealisasikan konsert ini," kata wakil Sonic Minds Sdn Bhd, Suffian Majid, baru-baru ini.

"Wings sama bertualang seperti kita, dan begitulah cara kita rock 'n roll pada tahun 2020," tambahnya.

Terkini, sebagai ganjaran bagi kerjasama pelbagai pihak, pihak penganjur akan memberi dua belas (12) e-tiket berharga RM35 secara percuma pada 28 Ogos 2020. Apa yang perlu mereka perlu lakukan hanya diminta untuk membuat dua belas (12) ‘posts’ di group Facebook mereka (hari ini sehingga 27 Ogos 2020) dengan segala content/material seperti poster & ‘caption pointers’ disediakan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::